Efektyvių ambulatorinės slaugos modelių plėtojimas

Lietuvos Respublikos sveikatos apsaugos ministerija

Lietuvoje pradėta kurti vieningos ilgalaikės priežiūros paslaugų koncepcija, kurios tikslas – nustatyti bendrus socialinės globos ir asmens sveikatos priežiūros paslaugų organizavimo, teikimo, ir finansavimo principus. Šios koncepcijos sukūrimas ir lemia prielaidas sisteminiams pokyčiams ilgalaikės priežiūros srityje, apie kuriuos atsiranda poreikis informuoti ambulatorinių slaugos paslaugų namuose teikėjus ir gavėjus (jų šeimos narius ir artimuosius), savivaldybių administracijas, ambulatorines slaugos tarnybas bei visuomenę. Siekiant prisidėti prie koncepcijos įgyvendinimo, projekto įgyvendinimo metu bus informuojami bei mokomi sveikatos priežiūrą kuruojantys savivaldybių administracijos darbuotojai, ambulatorinių slaugos paslaugų namuose (toliau – ASPN) teikėjai, kaip efektyviai šalies regionuose / savivaldybėse organizuoti slaugos paslaugas namuose teikiančių tarnybų veiklą, kaip vykdyti tarpinstitucinį bendradarbiavimą tarp sveikatos apsaugos ir socialinės priežiūros įstaigų, kaip užtikrinti nenutrūkstamą pirminės sveikatos priežiūros grandinę pacientui. Mokymai bus vykdomi Lietuvos miestų ir rajonų savivaldybių teritorijos, bus apmokyta 2400 sveikatos priežiūros ir kitų specialistų. Siekiant padidinti visuomenės informuotumo, raštingumo lygį apie ambulatorinių slaugos paslaugų teikimą namuose, bus parengta interaktyvi mokomoji medžiaga, informaciniai/mokomieji filmukai apie ASPN namuose teikimą, teisinį reglamentavimą Lietuvoje.


Energijos efektyvumo fondas, finansuojamas iš Europos regioninės plėtros fondo

Uždaroji akcinė bendrovė Viešųjų investicijų plėtros agentūra

Energijos efektyvumo  fondo tikslas – skatinti energijos efektyvumą investuojant į viešąją infrastruktūrą. Fondo lėšomis bus teikiamos lengvatinės paskolos centrinės valdžios viešųjų pastatų modernizavimui ir garantijos už komercinių bankų suteiktas paskolas gatvių apšvietimo modernizavimo projektams finansuoti. Įgyvendinant šias finansines priemones ETPT (energijos taupymo paslaugų teikėjas) kompanijoms, centrinės valdžios subjektams (kurie turi teisę skolintis) bei savivaldybėms bus sudaromos galimybės įgyvendinti energijos vartojimo efektyvumo projektus pasinaudojant teikiamu finansavimu. Sudarant galimybę pasinaudoti palankiomis finansavimo sąlygomis bus siekiama pritraukti privataus sektoriaus ETPT kompanijas įgyvendinti energijos vartojimo efektyvumo projektus viešajame sektoriuje, bei plėtoti šią rinką Lietuvoje. Pagrindiniai numatomi reikalavimai finansuojamiems centrinės valdžios pastatų energijos efektyvumo projektams yra pasiekti ne žemesnę, nei C energinio naudingumo klasė, o įgyvendinant gatvių apšvietimo modernizavimo projektus turi būti pasiektas minimalus 40 proc. energijos sutaupymas. Finansavimas centrinės valdžios pastatų modernizavimui teikiamas įgyvendinant 2014 m. lapkričio 26 d. Lietuvos Respublikos Vyriausybės nutarimu Nr. 1328 patvirtintą Viešųjų pastatų energinio efektyvumo didinimo programą.


Neformaliojo švietimo infrastruktūros tobulinimas Kazlų Rūdoje

Šiuo metu Kazlų Rūdos savivaldybėje yra 2 neformalaus švietimo įstaigos, viena iš jų - Kazlų Rūdos sporto centras. Pagal neformalaus švietimo programas jame kultivuojamos 7 atskiras sporto šakos. Kazlų Rūdos miesto bendruomenė, vaikai ir jaunuoliai nuolat akcentuoja poreikį užsiimti aktyvia sportine veikla, tačiau esamos Sporto centro patalpos per mažos, materialinė bazė nėra pritaikyta papildomų sporto šakų vystymui. Siekdama patobulinti neformaliojo vaikų švietimo aplinką, turtinti ugdymo bazę, plėsti infrastruktūrą Kazlų Rūdos savivaldybės administracija įgyvendina šį projektą. Projektu siekiama atnaujinti neformalaus švietimo įstaigos infrastruktūrą. Projekto įgyvendinimo metu bus atlikti Kazlų Rūdos sporto centro vidaus remonto darbai: pagrindinės sporto salės, treniruoklių salės ir persirengimokambario atnaujinimo bei įrengimo darbai, aprūpinimas modernia įranga. Projekto tikslas - vykdyti neformalaus švietimo įstaigos erdvės, skatinančios sveiką gyvenseną, infrastruktūros plėtrą Kazlų Rūdos savivaldybėje.

Kasmet per 30 dienų praėjus kiekvieniems metams po projekto finansavimo pabaigos


Sveiko senėjimo paslaugų kokybės gerinimas VšĮ Marijampolės ligoninėje

Siekiant pagerinti geriatrinių paslaugų prieinamumą Marijampolės apskrityje, projekto vykdytojas įgyvendina projektą, kurio tikslas – užtikrinti kokybiškų geriatrijos paslaugų prieinamumą vyresnio amžiaus asmenims (60 m. ir vyresniems) bei prisidėti prie gyventojų sveikatos išsaugojimo ir stiprinimo. Įgyvendinus projektą projekto vykdytojo ligoninėje bus įkurtas 23 lovų geriatrijos skyrius.Projekto metu bus atnaujinta projekto vykdytojo infrastruktūra – atliktas patalpų remontas, pakeistas liftas ir įsigyti baldai, medicininė bei kompiuterinė įranga, reikalinga geriatrijos paslaugų teikimui.Įsteigus geriatrijos skyrių padidės paslaugų prieinamumas, bus užtikrinta savalaikė sutrikimų ir ligų prevencija, diagnostika ir gydymas, padidės gyventojų pasitenkinimas teikiamomis sveikatos priežiūros paslaugomis.


Viešojo transporto e. bilieto sistemos vystymas Vilniaus regione

Vilniaus miesto savivaldybės administracija

Projekto tikslas yra padidinti naudojimąsi viešuoju transportu Vilniaus regione, užtikrinant viešojo transporto paslaugų patrauklumo didinimą, keleivių patogumą, kelionės komfortą, skirtingų vežėjų bendradarbiavimą, glaudų paslaugų teikėjų ir naudotojų ryšį. Projekto įgyvendinimo metu bus sukurta ir įdiegta išmaniosios integracinės atsiskaitymų platformos informacinė sistema su visa reikalinga infrastruktūra ir aparatine įranga. Sukurta sistema bus patikima, lanksti ir integrali bei užtikrins: galimybę VT atsiskaityti bekontakte banko mokėjimo kortele; naudotis e. bilietais skirtingose laikmenose;  greitesnę ir efektyvesnę VT bilietų kontrolę; techninės priemonės veiklos procesų vystymą;  integraciją su kitomis VT organizacijomis ir kitomis miesto paslaugomis; pigesnę sistemos priežiūrą ir veiklos administravimą.


„Slaugos fakulteto mokslo bazės sukūrimas“

Projekto vykdytojas – Lietuvos sveikatos mokslų universitetas. Projektas įgyvendinamas be partnerių. Pagrindinė Projektu sprendžiama problema –  slaugos mokslinius tyrimus vykdančių mokslininkų ir kitų tyrėjų riboti gebėjimai dėl fragmentuotos ir trūkstamos infrastruktūros Lietuvoje. Projekto tikslas – siekti aktyvaus kuriamos Slaugos fakulteto mokslo bazės infrastruktūros naudojimo, vykdant aukščiausio lygio mokslinius tyrimus sumaniosios specializacijos kryptyje ir diegiant jų rezultatus praktikoje. Projekto veiklos: Slaugos fakulteto mokslo bazės pastato (adresu Eivenių g. 2, 4 Kaunas) ir susijusios infrastruktūros statyba, Slaugos fakulteto mokslo bazės aprūpinimas slaugos mokslo vystymui reikalinga MTEP, kompiuterine įranga ir baldais (adresu Eivenių g. 2, Sukilėlių pr. 15, Kaunas). Siekiami kokybiniai projekto rezultatai: didesnės galimybės moksliniams tyrimams vykdyti sumaniosios specializacijos kryptyje, padidėjęs tyrėjų bendradarbiavimas su tarptautinėmis mokslo ir studijų organizacijomis, verslo ir viešojo sektoriaus institucijomis, kylančios tyrėjų kvalifikacijos, augantis patentų, įkurtų įmonių skaičius, augančios pajamos ir verslo/viešojo sektoriaus subjektų užsakymų, kylantis bendras slaugos mokslo prestižas.

mišrus PVM, kurį galima kompensuoti iš valstybės biudžeto finansų ministro nustatyta tvarka


Pažangios technologijos inovatyviam nevaisingumo gydymui

Šiuo metu su nevaisingumo problema susiduria apie 20% vaisingo amžiaus porų. To priežastys įvairios, tačiau labai dažnai nėra žinomos. Nėra ir efektyvių gydymo metodų, nes naudojami standartiniai klinikoje naudojami metodai. Projekto metu bus tiriamas kamieninių ląstelių efektyvumas nevaisingų atvejų gydymui ir pasiūlyta pažangi technologija inovatyviam nevaisingumo gydymui.

04 Makroregioninio bendradarbiavimo teritorija


Inovatyvaus lazerinio teleskopo prototipas

UAB Beamera yra jauna įmonė, įkurta siekiant panaudoti ilgametę patirtį fotonikos rinkoje tiek bendraujant su rinkos dalyviais, tiek kuriant lazerinius teleskopus ir kitus optinius prietaisus industrinėms lazerinės sistemoms. Ši patirtis leidžia suprasti rinkos tendencijas bei su jomis atsirandančias problemas ir padeda tas problemas išspręsti. Lazerinio mikroapdirbimo rinka nuolat auga ir reikalauja vis didesnės galios lazerių. Augant lazerių galiai, susiduriama su iššūkiais parenkant tokiai galiai tinkamas optines sistemas (teleskopus). Šio projekto metu bus vykdomi moksliniai tyrimai bei sukurtas inovatyvaus teleskopo prototipas pasižymintis dideliu atsparumu lazerinei pažaidai. Numatoma, kad ateityje, šio prototipo principu sukurtas produktas bus patrauklus pasauliniu mastu ir galės varžytis su rinkos lyderių siūlomais sprendimais.


Darnaus judumo priemonių diegimas Marijampolės mieste

Viešojo transporto infrastruktūra Marijampolės mieste yra nepakankamai išvystyta, nemoderni ir nepatraukti vartotojams, nelanksti bilietų įsigijimo sistema viešojo transporto priemonėse, viešoji susisiekimo infrastruktūra ne visur atnaujinta ir nepritaikyta visų visuomenės grupių atstovams.Projekto tikslas - vadovaujantis parengtu darnaus judumo planu, Marijampolės mieste įdiegti intelektinę transporto sistemą ir įgyvendinti darnaus judumo priemones. Projekto įgyvendinimo metu bus kuriama elektroninio bilieto sistema Marijampolės miesto viešajame transporte, bus modernizuojamos (įrengiant elektronines švieslentes) ir pritaikomos specialiųjų poreikių turintiems žmonėms viešojo transporto stotelės, apšviečiamos ir pritaikomos specialiųjų poreikių turintiems žmonėms pėsčiųjų perėjos. Projekto naudą pajus Marijampolės miesto gyventojai bei atvykstantys svečiai, kurie naudosis Marijampolės miesto viešojo transporto sistema ir infrastruktūra. Projekto rezultatai padidins visuomeninio transporto patrauklumą, vartotojų skaičių, bus užtikrintas geresnis viešųjų transporto paslaugų prieinamumas vartotojams, pagerinta teikiamų paslaugų kokybė. Projekto įgyvendinimo metu įdiegtos priemonės specialiųjų poreikių turintiems asmenims (žmonėms su negalia, senyvo amžiaus asmenims, šeimoms su vaikais vežimėliuose) ženkliai pagerins jų judėjimą bei galimybes naudotis viešuoju transportu.


Dalinis palūkanų kompensavimas

Paskolų ir lizingo sandorių dalinis palūkanų kompensavimas toms MVĮ, kurios yra gavusios finansavimą per bet kurią skolinę veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.1 investicinio prioriteto „Verslumo, ypač sudarant palankesnes sąlygas pritaikyti naujas idėjas ekonominei veiklai, ir naujų įmonių, įskaitant verslo inkubatorius, steigimo skatinimas“ 3.1.1 konkretaus uždavinio „Padidinti verslumo lygį“ finansinę priemonę Nr. 03.1.1-FM-F-817 „Verslumas FP“.Garantuotų UAB „Investicijų ir verslo garantijos“ (toliau – INVEGA) individualiomis garantijomis paskolų ir lizingo sandorių bei negarantuotų investicinių paskolų ir (lizingo) sandorių dalinis palūkanų kompensavimas toms MVĮ, kurios yra gavusios finansavimą iš finansų įstaigos nuosavų, valstybės biudžeto lėšų ir (arba)Dalinis palūkanų kompensavimas MVĮ. Garantuotų INVEGOS individualiomis garantijomis ir INVEGOS negarantuotų paskolų palūkanų dalinis kompensavimas toms MVĮ, kurios yra gavusios finansavimą pagal veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3 investicinio prioriteto „MVĮ gebėjimų augti regioninėse, nacionalinėse ir tarptautinėse rinkose ir inovacijų diegimo procesuose rėmimas“ 3.3.1 konkretaus uždavinį „Padidinti MVĮ produktyvumą“ ES struktūrinių fondų lėšomis finansuojamą skolinę finansinę priemonę; ir (arba)Investicinių paskolų lizingo sandorių, skirtų įrangai ir technologijoms (technologiniams sprendimams), įgalinančioms didinti įmonių energijos vartojimo efektyvumą, diegti, dalinis palūkanų kompensavimas pramonės įmonėms.


Elektroninio sąskaitų faktūrų posistemio (i.SAF) sukūrimas

Valstybinė mokesčių inspekcija prie Lietuvos Respublikos finansų ministerijos

Pagal Lietuvos Respublikos mokesčių administravimo įstatymą nuo 2016 m. spalio 1 d. visi PVM mokėtojai apmokestinamieji asmenys privalės VMI teikti PVM sąskaitų faktūrų registrų duomenis VMI. Šiuo metu VMI naudojamos techninės ir programinės priemonės PVM sąskaitų faktūrų registrų duomenų (kurie teikiami pagal mokesčių administratoriaus nurodymą) priėmimui yra netinkamos dideliam duomenų kiekiui tvarkyti, nepritaikytos e. paslaugoms dėl teisingo PVM prievolių vykdymo teikti. Projekto tikslas – mažinti administracinę naštą mokesčių mokėtojams, sukuriant sąlygas mokesčių mokėtojui pateikti sąskaitų faktūrų duomenis elektroniniu standartizuotu formatu ir programinėmis priemonėmis mokesčių administratoriui ir galimybę gauti e. paslaugas. Projekto uždavinys – sukurti i.SAF posistemį. Projekto metu numatoma sukurti bendruosius i.MAS funkcionalumus (administravimo posistemę) ir e. paslaugas. Bus sukurtos šios e. paslaugos: sąskaitų faktūrų duomenų teikimas standartizuotu formatu; elektroninių sąskaitų faktūrų išrašymas; informavimas apie sąskaitų faktūrų duomenų neatitikimus; preliminarios PVM deklaracijos parengimas ir pateikimas; mokesčių mokėtojų registrinių duomenų, kuriuos tvarko VMI, teikimas techninėmis priemonėmis (tinklinės paslaugos). Projekto metu kuriamos e. paslaugos yra orientuotos į IRT sprendimų diegimą administracinių procedūrų vykdymo srityje sukuriant elektroninėje erdvėje naujas visuomenei ir verslui reikalingas viešojo administravimo paslaugas, kuriomis siekiama užtikrinti viešojo sektoriaus paslaugų pasiekiamumą, patogumą ir naudą tiek ūkio subjektams, tiek viešajam sektoriui. Šis projektas yra sudėtinė Išmaniosios mokesčių administravimo informacinės sistemos i.MAS dalis.


Socialinių paslaugų kokybės gerinimas, taikant EQUASS kokybės sistemą

Viešoji įstaiga Valakupių reabilitacijos centras

EQUASS (angl. The European Quality in Social Services) – tai sertifikavimo, mokymo ir konsultavimo sistema, kuri atitinka Europos kokybės reikalavimus socialinių paslaugų teikimui. Pagrindinis EQUASS tikslas yra gerinti ir garantuoti socialinių paslaugų kokybę visoje Europoje, įtraukiant paslaugų teikėjus į nuolatinio gerinimo procesą.Pagrindinis projekto tikslas – didinti Lietuvos socialinių paslaugų kokybę, taikant Savanoriškos Europos socialinių paslaugų kokybės sistemos (Voluntary European Quality Framework for Social Services) reikalavimus.Projektas skirtas socialines paslaugas, apibrėžtas Socialinių paslaugų kataloge, Lietuvoje teikiančioms valstybės ir savivaldybių viešosioms įstaigos, biudžetinėms įstaigoms ir nevyriausybinėms įstaigoms. Siekiant socialinių paslaugų tobulinimo Lietuvos mastu, Valakupių reabilitacijos centras įgyvendins 2 etapus:1. Parengiamasis (įstaigų, konsultantų, auditorių, koordinatorių atranka, konsultantų, auditorių, koordinatorių mokymai, informacijos sklaida ir kt.)2. Kokybės užtikrinimo sistemos įdiegimo (įstaigų teikiamų paslaugų kokybės įvertinimas, kokybės gerinimas, konsultavimas, auditų atlikimas, poveikio vertinimas ir kt.)Iš viso projekto metu  120 įstaigų dalyvaus EQUASS  diegimo procese, patobulins teikiamų paslaugų kokybę, darbuotojų kvalifikaciją ir turės galimybę trejiems metams įgyti EQUASS kokybės sistemos sertifikatą. Išorės audito metu auditorius pateiks organizacijoms išvadas apie atitikimą kokybės kriterijams ir rekomendacijas tobulinimui. Sertifikato galiojimo metu kartą metuose organizacijos turės pateikti rekomendacijų įgyvendinimo ataskaitą auditoriui, kas užtikrins nuoseklų pasiruošimą sekančiam auditui bei sistemos palaikymo tęstinumą.


Darnaus judumo infrastruktūros įrengimas Visagino mieste

Projekto vieta – Visagino miestas. Projekto įgyvendinimo metu bus atliekamos veiklos, kurios bus išsidėsčiusios plačiai po Visagino miestą bei lengvai prieinamos gyventojams.Projekto tikslas – vadovaujantis parengtu Visagino miesto darnaus judumo planu, sukurti efektyviu išteklių ir šiuolaikinių technologijų naudojimu grindžiamą darnaus judumo sistemą. Projekto uždavinys – Skatinti darnų judumą ir plėtoti aplinkai draugišką transportą Visagino mieste siekiant sumažinti oro taršą. Įgyvendinus projekto uždavinį, bus sukurta darnaus judumo sistema,  taip pat bus skatinamas bevariklis transportas, didinama eismo sauga ir saugumas. Projektu siekiami rezultatai - įgyvendinti 9 vnt. darnaus judumo priemonių: automobilių stovėjimo aikštelės prie geležinkelio stoties įrengimas, dviračių saugojimo aikštelių prie mokyklų įrengimas, viešojo transporto stotelių remontas pritaikant specialiųjų poreikių turintiems žmonėms, liečiamųjų įspėjamųjų paviršių įrengimas pėsčiųjų takuose, miesto pėsčiųjų takų remontas pritaikant juos specialiųjų poreikių turintiems žmonėms, miesto pėsčiųjų perėjų ir sankryžų remontas ir apšvietimas pritaikant specialiųjų poreikių turintiems žmonėms,  elektroninės švieslentės su viešojo transporto grafikais bei maršrutų žemėlapiais įrengimas.


Aplinkosaugos vadybos (valdymo) sistemos diegimas UAB "Galvanta"

Šiuo metu įmonės veikla nėra sertifikuota pagal ISO 14001:2015 standarto reikalavimus. Tai mažina įmonės konkurencingumą. Galimi potencialūs klientai (ypač potencialūs užsienio užsakovai) turi abejonių sprendžiant apie tiekėjo pasirinkimą, nepateikią užsakymų  nes jiems trūksta įrodymų kad įmonės veikla neturi neigiamo poveikio aplinkai. Todėl priimtas sprendimas įgyvendinti projektą, kurio metu būtų įdiegta aplinkos apsaugos vadybos sistema (AVS) pagal ISO 14001:2015 standarto reikalavimus bei atliktos įdiegtos AVS sertifikavimo procedūros. Sertifikuotos aplinkosaugos vadybos sistemos įdiegimas įgalins UAB “Galvanta” sumažinti neigiamą poveikį aplinkai, padidinti energijos vartojimo efektyvumą, suteiks įmonei papildomą konkurencinį pranašumą bei padidins užsienio partnerių pasitikėjimą įmone ir jos veikla.

Kasmet per 30 dienų nuo kalendorinių metų pabaigos


Uždaroji akcinė bendrovė "Šilutės šilumos tinklai"

Projekte „Šilumos perdavimo tinklo įrengimas sujungiant Rusnės katilinę su gyvenvietės centralizuoto šilumos tiekimo tinklais“, kurio vykdymas numatytas 2018–2020 m., numatoma įrengti naują šilumos perdavimo tinklą nuo Rusnės internatinės mokyklos iki Rusnės centralizuotai tiekiamos šilumos vartotojų. Rusnės miesteliui centralizuotai pagaminta šiluma šiuo metu tiekiama iš daugiau kaip 35 metus eksploatuojamos 2,4 MW galios Rusnės katilinės, neatitinkančios katilinėms keliamų reikalavimų. Pritariant Šilutės rajono savivaldybei, Bendrovė planuoja Rusnės miestelio centralizuotą šilumos gamybą perkelti į savivaldybės nuosavybėje esančią Rusnės internatinės mokyklos katilinę (Rusnės internatinės mokyklos katilinė yra atskirame tik tai katilinei skirtame pastate). Tam, kad būtų galima miesteliui šilumą tiekti iš Rusnės internatinės mokyklos katilinės (mokykla yra centralizuoto šilumos tiekimo zonoje ir bus prijungta prie centralizuoto šilumos perdavimo tinklo), Bendrovė šios investicijos metu planuoja nutiesti 400 m ilgio DN 125 mm šilumos trasą, kuri jungs katilinę su miestelio šilumos perdavimo tinklu.


Perspektyvinės gatvės nuo Pramonės g. iki Naujosios g. Alytuje įrengimas

Alytaus miesto savivaldybės administracija

Projektu siekiama plėtoti susisiekimą vietinės reikšmės keliais Alytaus mieste. Projekto veikla: nutiesti perspektyvinę gatvę su asfalto danga nuo Pramonės g. iki Naujosios g. Alytaus mieste. Atkarpos tiesimo metu numatoma įrengti gatvės dangą su šaligatviais, taip pat įrengti atkarpos apšvietimo tinklus, rekonstruoti vandentiekio ir nuotekų tinklus, rekonstruoti elektros ir žinybinius tinklus, rekonstruoti ryšių ir signalizacijos linijų tinklus, įrengti geležinkelio pervažos signalizacijos įrenginius. Įgyvendinus projektą bus pasiekti rezultatai: naujai nutiestas kelias: įrengta perspektyvinė gatvė, 1 vnt. (0,715 km); sugaištas kelionės automobilių keliais (išskyrus TEN-T kelius) laikas - 0,0076 mln. val.


UAB "Šilputa" plėtros ir gamybinės bazės modernizavimo projektas diegiant inovatyvią EPS plokščių gamybos technologiją

UAB Šilputa - nuo 1999 m. sėkmingai veikianti progresyvi Lietuvos įmonė, gaminanti aukštos kokybės statybines medžiagas - putų polistirolo (EPS) plokštes, skirtas pastatų, stogų, grindų ir pamatų apšiltinimui bei siūlanti kompleksinius pastatų termoizoliacijos sprendimus. Projekto metu planuojama pastatyti gamybines patalpas, įrengti inžinerinius tinklus ir įdiegti inovatyvią Europos mastu EPS plokščių gamybos technologiją formuotoms EPS plokštėms, su geresnėmis šilumą izoliuojančiomis savybėmis, atsparesnėms gniuždymo ir lenkimo apkrovoms, gaminti. Moderni technologinė įranga sumažins gamybos atliekų kiekį, taupys energetinius išteklius.


Pėsčiųjų ir dviračių takų įrengimas Telšių mieste palei Masčio ežerą nuo Muziejaus g. iki Parko g.

Telšių rajono savivaldybės administracija

Šiuo metu Telšių miestas labiau pritaikytas ne pėstiesiems, dviratininkams, bet lengvųjų automobilių savininkams. 2016 m. pradžioje Telšių mieste pėsčiųjų ir dviračių takai sudarė 36509,53 kv. m. Tik nedidelė dalis pėsčiųjų ir dviračių takų mieste yra sujungti į vientisas trasas, todėl Telšių miesto gyventojams nėra patogu dviračiais vykti į darbus, mokyklas, gydymo įstaigas, poilsio zonas. Dabartiniu metu nuo Muziejaus g. iki Parko g. esanti teritorija visiškai nepritaikyta pėstiesiems ir dviratininkams, nors šioje teritorijoje yra 2 aukštosios mokyklos, muziejus, menų inkubatorius, gyvenamasis rajonas, parduotuvės. Įrengus pėsčiųjų ir dviračių taką palei Masčio ežero pakrantę nuo Muziejaus g. iki Parko g. mažėtų automobiliais besinaudojančių žmonių skaičius, mažėtų aplinkos tarša, būtų sudarytos tinkamos sąlygos keliauti dviračiais arba pėsčiomis. Projekto tikslas – padidinti gyventojų mobilumą prisidedant prie aplinkos taršos mažinimo. Minėtas tikslas bus pasiektas įgyvendinus uždavinį – pagerinti pėsčiųjų ir dviratininkų susisiekimo sąlygas Telšių mieste. Projekto įgyvendinimo metu planuojama įrengti naują apie 1262 m ilgio pėsčiųjų ir dviračių taką.


Profesinių sąjungų ir darbdavių bendradarbiavimo modelis vystant socialinį dialogą

Lietuvos Respublikos valstybinė darbo inspekcija prie Socialinės apsaugos ir darbo ministerijos

Projekto veiklos sustiprins profesinių sąjungų atstovavimą, paskatins darbdavius ir darbuotojus vystyti socialinį dialogą įmonėse, didins jų įsitraukimą į kolektyvines derybas, kurios skatintų kolektyvinių sutarčių pasirašymą, skatins aktyvesnį profesinių sąjungų ir darbdavių organizacijų įsitraukimą, prisidedant prie darbo santykių, socialinio draudimo ir užimtumo didinimo sričių tobulinimo, skatins aktyvesnį darbuotojų įtraukimą į įmonės valdymą ir bendrą socialinę kolektyvinę atsakomybę. Projektą kartu su LR Valstybine darbo inspekcija įgyvendins 4 socialiniai partneriai – didžiausios darbdavių ir darbuotojų organizacijos, aktyviausiai vystančios socialinį dialogą Lietuvoje ir tarptautiniu mastu, labiausiai galinčios turėti įtakos pokyčiams socialinės partnerystės srityje. Atsižvelgus į bendrų partnerių susirinkimų bei atrankos metu išreikštus norus, partnerių gebėjimus ir patirtį, partnerių dalyvavimas ir atsakomybė veiklose yra padalinta bendru visų sutarimu.Iš viso, projekto įgyvendinimo metu, per 42 mėn. bus suorganizuotos 75 apskritojo stalo diskusijos (min. 1875 dalyviai), sukurta 14 veiksmingų socialinio dialogo viešinimo priemonių, suorganizuotos 25 bendros socialinių partnerių derybos – apskritojo stalo diskusijos (min. 550 dalyvių), atliktas tiriamasis darbas ir sukurta metodika parengti vertinimo sistemai už pasiekimus socialinio dialogo vystymo srityje bei išleistas metodinis leidinys, bus organizuojami mokymai - diskusijos institucijų ir organizacijų atstovams bei socialiniams partneriams (min. 1250 dalyvių), surengta 111 renginių - atvirieji mokymai visuomenei (min. 1445 dalyvių), surengta 10 regioninių konferencijų Lietuvoje (min. 790 dalyvių), įvykdyta 20 tarptautinio bendradarbiavimo veiklų (80 dalyvių), surengtos 2 tarptautinės konferencijos (min. 210 dalyvių) bei atliktos 3 socialinės apklausos socialinio dialogo vystymo srityje.


Atrankinės mamografinės patikros dėl krūties vėžio finansavimo programos paslaugų efektyvumo didinimas ir kokybės gerinimas

Lietuvoje didžiausią dalį (50 proc.) sudaro 6-10 metų senumo mamografai ir tik 26 proc. iki 5 metų senumo mamografai. Naudojantis sena įranga mamografijos tyrimas trunka ilgiau, pacientės gauna daugiau spinduliuotės, ne taip aiškiai matomi gerybiniai ir piktybiniai pakitimai, sunkiau pastebėti mažus darinius. Projekto metu numatoma įsigyti 10 vnt. naujų skaitmeninių mamografų Atrankinės mamografinės patikros dėl krūties vėžio finansavimo programai vykdyti viešojoje įstaigoje Respublikinėje Panevėžio ligoninėje, Lietuvos sveikatos mokslų universiteto ligoninėje Kauno klinikose, viešojoje įstaigoje Respublikinėje Šiaulių ligoninėje, viešojoje įstaigoje Kauno miesto poliklinikoje, Nacionaliniame vėžio institute, viešojoje įstaigoje Centro poliklinikoje, viešojoje įstaigoje Šeškinės poliklinikoje.  Įsigijus naują įrangą, būtų prisidėta prie šiuo metu teikiamos mamogramų atlikimo paslaugos kokybės gerinimo bei Atrankinės patikros dėl krūties vėžio finansavimo programos vykdymo efektyvumo didinimo, siekiant sumažinti Lietuvos tikslinių teritorijų gyventojų priešlaikinį mirtingumą nuo krūties piktybinio naviko, mažinti neįgalumą bei tokiu būdu sudaryti prielaidas mažinti sveikatos netolygumus ir socialinę atskirtį tikslinių teritorijų gyventojams.


Paviršinių nuotekų sistemų tvarkymas Plungės mieste

Uždaroji akcinė bendrovė "Plungės vandenys"

Investicijų projektu nustatyta problema: paviršinių nuotekų tvarkymo sistemos Plungės mieste trūkumas dėl esamos infrastruktūros netinkamumo ar jos nebuvimo. Problemai spręsti, iškeltas projekto tikslas - „sumažinti Plungės miesto užtvindymo paviršinėmis nuotekomis riziką ir neigiamą poveikį aplinkai bei ekonomikai“. Projekto tikslui pasiekti numatomas uždavinys: Paviršinių nuotekų tinklų infrastuktūros plėtra modernizuojant ir nutiesiant tinklus bei inventorizuojant nuotakyno sistemą.Projekto metu įgyvendinamos veiklos:1. paviršinių nuotekų tinklų plėtra ir esamos infrastruktūros modernizavimas; 2. paviršinių nuotekų tvarkymo sistemų  inventorizavimas.Projektu siekiami rezultatai: rekonstruoti paviršinių nuotekų tinklai, km – 1,286;naujai nutiestų paviršinių nuotekų tinklų ilgis, km – 7,01;lietaus nuotėkio plotas, iš kurio surenkamam paviršiniam (lietaus) vandeniui tvarkyti, įrengta ir (ar) rekonstruota infrastruktūra, ha – 147,80;Inventorizuota neapskaityto paviršinių nuotekų nuotakyno dalis, proc. – 28,18. Pagrindinės projekto tikslinės grupės: Plungės miesto gyventojai ir Plungės mieste veikiantys ūkio subjektai.Įgyvendinus projekto veiklas bus išspręstos projekto problemos, t.y.  Plungės mieste bus pašalintos lietaus ir ištirpusio sniego nuotekos iš Plungės miesto gyvenamos teritorijos, pagerinta gatvių būklė ir eismo sąlygos, nebebus užtvindomos gatvės, namų rūsiai, gamybinės bei komercinės patalpos.


Šalčininkų rajono savivaldybės administracija

Projektu „Sveikatos ugdymo priemonių gerinimas Šalčininkų rajone“ bus siekiama padidinti Šalčininkų rajono tikslinių grupių asmenų sveikatos raštingumo lygį bei suformuoti pozityvius jų sveikatos elgsenos pokyčius. Projektas bus įgyvendinamas kartu su Šalčininkų rajono savivaldybės visuomenės sveikatos biuru, esančiu Nepriklausomybės g. 38B, Šalčininkų mst.Projekto apimtimi planuojama organizuoti informacinius ir šviečiamuosius renginius, mokymus, seminarus tikslinių griupių asmenims, tiesiogiai informuoti, šviesti tikslinių grupių asmenis sveikatos išsaugojimo ir stiprinimo, ligų prevencijos bei kontrolės temomis, formuoti jų sveikatos gyvensenos vertybines nuostatas.Įgyvendinus projektą bus modernizuojama Šalčininkų rajono savialdybės visuomenės sveikatos biuro infrastruktūrą, investuojant į ligoninės pastato, esančio Nepriklausomybės g. 38B, Šalčininkų mst.,  dalies salės remontą, įrangos ir transporto priemonės įsigijimą.Įgyvendinus projektą "Sveikatos ugdymo priemonių gerinimas Šalčininkų rajone" bus prisidėta prie rodiklių: „Modernizuoti savivaldybių visuomenės sveikatos biurai“ -  P.N.671 bei „Tikslinių grupių asmenys, kurie dalyvavo informavimo, švietimo ir mokymo renginiuose bei sveikatos raštingumą didinančiose veiklose“ – P.S.342.


Sveikatos priežiūros paslaugų prieinamumo gerinimas neįgaliesiems VšĮ Pakruojo ligoninėje

Viešojoje įstaigoje Pakruojo ligoninėje yra apribotas savarankiškas fizinę ir kitokią negalią turinčių žmonių judėjimas, neužtikrinamas teikiamų sveikatos priežiūros paslaugų prieinamumas. Projekto tikslas - pagerinti fizinį viešojoje įstaigoje Pakruojo ligoninėje teikiamų sveikatos priežiūros paslaugų prieinamumą neįgaliesiems. Projekto metu siekiant vienodų visų lankytojų galimybių naudotis viešosios įstaigos Pakruojo ligoninės teikiamomis sveikatos priežiūros paslaugomis planuojama atnaujinti 2 liftus, konsultacijų skyriaus registratūrą bei centrinį ligoninės įėjimą pritaikyti patogiam neįgaliųjų aptarnavimui ir judėjimui bei įrengti informacines nuorodas ir ženklus, padėsiančius lengviau orientuotis patalpose.


Valstybės įmonė Lietuvos automobilių kelių direkcija

Projektas „Valstybinės reikšmės krašto kelių rekonstrukcija. I etapas“ apima šių kelių ruožų rekonstrukcijas:• Kelias Nr. 136 Vinčai–Pilviškiai–Vilkaviškis 16,660-17,575km.• Kelias Nr. 136 Vinčai–Pilviškiai–Vilkaviškis 17,865-30,300 km.• Kelias Nr. 140 Kaunas–Zapyškis–Šakiai 10,200-16,700 km.• Kelias Nr. 115 Ukmergė–Molėtai 2,430-12,850 km.• Kelias Nr. 115 Ukmergė–Molėtai 12,850-19,100 km.• Kelias Nr. 131 Alytus–-Simnas–Kalvarija 29,750-35,780 km.• Kelias Nr. 131 Alytus–Simnas–Kalvarija 41,800-44,800 km. Įgyvendinus projektą būtų užtikrintos saugios eismo sąlygos, atitinkančios transporto srautų dydžius, kelių kategorijai keliamus reikalavimus bei nustatytus tarptautinius standartus. Projekto įgyvendinimas pagerins krašto kelių tinklo infrastruktūrą Lietuvos teritorijoje bei sukels šį ilgalaikį poveikį: bus sudarytos palankios sąlygos tranzitiniam bei vietiniam eismui, sumažės eismo įvykių skaičius, sumažės automobilių sugaištamas laikas, pagerės saugaus eismo sąlygos, sumažės išlaidos kelio priežiūrai ir remontui. Projekto įgyvendinimas prisidės prie patrauklios ir saugios aplinkos kūrimo, turės teigiamos įtakos Lietuvos ekonominiam vystymuisi.


Motiejaus Gustaičio memorialinio namo kompleksinis sutvarkymas

Lazdijų rajono savivaldybės administracija

Pagrindinė problema, kuriai spręsti inicijuotas šis projektas, labai prasta Motiejaus Gustaičio memorialinio namo būklė, muziejus neprieinamas bendruomenei ir tokiu būdu netenkina visuomenės socialinių, ekonominių, kultūrinių ir edukacinių poreikių. Šiame pastate yra likę ir netinkamomis sąlygomis (pastatas nešildomas) laikomi vertingi muziejiniai eksponatai. Pagrindinei projekto problematikai spręsti planuojama atlikti Motiejaus Gustaičio memorialinio namo tvarkybos ir rekonstrukcijos darbus, įsigyti kultūrinei, muziejinei ir edukacinei veiklai reikalingus baldus bei įrangą, įrengti ekspozicijas.Atnaujinus muziejaus pastatą, bus išsaugotos pastato vertingosios savybės, pastatas bus pritaikytas muziejinei, kultūrinei ir edukacinei veiklai, organizuojami edukaciniai renginiai jaunimui ir senjorams.


Prienų rajono savivaldybės teritorijos ir Prienų miesto bendrųjų planų koregavimas kraštovaizdžio ir gamtinio karkaso formavimo aspektais

Prienų rajono savivaldybės administracija

Projekto tikslas – užtikrinti kryptingą ir darnų kraštovaizdžio formavimą, Prienų r. sav. bendruosiuose planuose numatant kraštovaizdžio tvarkymo reglamentavimo kryptis, priemones ir apribojimus, užtikrinančius tinkamą kraštovaizdžio planavimą, naudojimą, apsaugą ir plėtrą, gamtinių, kultūrinių vertybių išsaugojimą.Įgyvendinus projektą planuojama kraštovaizdžio ir (ar) gamtinio karkaso formavimo aspektais pakoreguoti Prienų r. sav. teritorijos bendrąjį planą. Atlikus koregavimą bus nustatytos kraštovaizdžio tvarkymo zonos pagal svarbiausius Prienų rajono teritorijos vystymo prioritetus, urbanistinio ir gamtinio karkaso plėtojimo interesus, bus pateikti tiksliniai formuojamo kraštovaizdžio bendrosios teritorinės struktūros optimalumo kokybės rodikliai. Koreguojamame Prienų r. sav. teritorijos bendrajame plane bus numatytos kraštovaizdžio tvarkymo reglamentavimo kryptys, siūlomos priemonės ir apribojimai, užtikrinantys kraštovaizdžio bendrąją ekologinę pusiausvyrą, gamtinio karkaso formavimą, gamtinių, kultūrinių vertybių ar kraštovaizdžio kompleksų išsaugojimą. Prienų miesto bendrasis planas bus koreguojamas tais pačiais aspektais. Pakoregavus Prienų miesto bendrąjį planą bus nustatyti gamtinių teritorijų tvarkymo prioritetai, diferencijuotos gamtinio prioriteto teritorijos pagal jų naudojimo intensyvumą, išskirti intensyviai ir ekstensyviai naudojami želdynai, nurodyta visa gamtinė ir gamtinio prioriteto teritorijas jungiančio ekologinio kompensavimo tinklo teritorija. Koreguojamame teritorijų planavimo dokumente bus numatyti sprendiniai, kurie stiprins kraštovaizdžio ekologinio kompensavimo funkcijas, didins ekologinį Prienų miesto teritorijos stabilumą, kraštovaizdžio įvairovę, padės atsikurti natūralioms buveinėms, užtikrins gamtinio karkaso vientisumą, mažins kraštovaizdžio fragmentaciją, padės spręsti kitas problemas, susijusias su rizika, gresiančia aplinkai dėl klimato kaitos, intensyvios žemės ūkio veiklos, urbanizacijos.


E. komercijos modelio diegimas UAB „Balčiūnų klinika“, perorientuojant procesus ir juos skaitmeninant

UAB „Balčiūnų klinika“ siekdama perspektyvoje išvengti galimų bendrovės veiklos ir pajamų kritimų (bei sustiprinti bendrovės atsparumą galimiems ekonominiams svyravimams), neužtikrintumo, bankroto, kaip tai atsitiko daliai bendrovių 2020-2021 m. per COVID-19 pandemiją, taip pat siekdama didinti įmonės produktyvumą ir darbo našumą, pritraukti kuo daugiau klientų per elektroninę erdvę, įvertino visus bendrovėje vykstančius vidinius bei išorinius procesus ir jų optimizavimo galimybes, bendrovės teikiamų paslaugų perkėlimo į elektroninę erdvę, t. y. paslaugų skaitmenizavimo galimybes.


Bibliotekos pastato, esančio Radastų g. 2, Kaunas, atnaujinimas, didinant energijos vartojimo efektyvumą

Projekto įgyvendinimo metu numatoma pagerinti bibliotekos teikiamų paslaugų kokybę ir prieinamumą, atnaujinant valstybei nuosavybės teise priklausantį Kauno apskrities viešosios bibliotekos (toliau - KAVB) pastatą, kad pastatas atitiktų ne žemesnę kaip pastato C energinio naudingumo klasę ir būtų mažinamos suvartojamos energijos sąnaudos. Numatoma veikla - KAVB pastato, esančio Radastų g. 2, Kaunas,  atnaujinimas, didinant energijos vartojimo efektyvumą. Įgyvendinus projekte numatytas veiklas, numatoma, kad KAVB pastate, Radastų g. 2, Kaunas bus pasiekti 48,10 proc. sutaupymai dėl mažesnio šilumos energijos suvartojimo bei pagerės pastato energetinio efektyvumo charakteristikos (pastatui bus suteikta bent C energinio naudingumo klasė),  bus padidintas KAVB tikslinių grupių pasitenkinimas paslaugomis, sumažintas anglies dioksido išmetimas į aplinką ir aplinkos tarša.


Rytų Aukštaitijos miestai ir miesteliai – informavimo apie lankytinas vietas stiprinimas ženklinimo priemonėmis

Utenos rajono savivaldybės administracija

Projektu siekiama prisidėti prie turizmo informacinės infrastruktūros plėtros Utenos regione ir padidinti turistų ir lankytojų informuotumą apie regioniniuose maršrutuose „Rytų Aukštaitijos miestai ir miesteliai“ esančias lankytinas vietas. Šio tikslo įgyvendinimui regiono savivaldybių administracijos numato įsigyti 86 daugiavariantinio turinio informacinius lauko stendus, sukurtus ir pagamintus pagal vieningus projektavimo bei dizaino reikalavimus, ir juos įrengti turizmo plėtrai regione reikšmingesnėse gyvenamosiose teritorijose. Įrengus planuojamas ženklinimo priemones, būtų sustiprinta turizmo informacijos sklaida, skatinanti vietos gyventojus geriau pažinti savo kraštą, išsamiai pristatanti regiono turizmo išteklius turistams ir lankytojams, taip gerinant regiono, kaip turistinio krašto, patrauklumą ir sudarant prielaidas turistų kelionių skaičiaus augimui.


Saugomų rūšių apsaugos ir invazinių rūšių gausos reguliavimo dokumentų parengimas

Valstybinė saugomų teritorijų tarnyba prie Aplinkos ministerijos

Projekto tikslas – pagerinti biologinės įvairovės būklę. Siekiant šio tikslo, t.y. – palankios saugomų augalų ir gyvūnų rūšių būklės, pirmiausiai reikia tobulinti šios srities teisės aktus, nes nacionalinių teisės aktų, reglamentuojančių atskirų saugomų rūšių apsaugą, nepakanka. Taip pat būtina parengti veisimo programas saugomoms rūšims, kurių išsaugojimui nepakanka buveinių tvarkymo priemonių.  Nerimą kelia ir rūšys, kurių populiacijos būklė yra nepakankamai ištirta, mažai žinoma apie tų rūšių gausumą, jų buveinių būklę, todėl reikia inicijuoti tokių rūšių potencialių buveinių tyrimus. Invazinės rūšys sukelia ekologines problemas, kurios yra vienos iš grėsmingiausių visai biologinei įvairovei. Naujai patekusios, sąmoningai ar nesąmoningai žmogaus atkeltos rūšys gali greitai daugintis, prisitaikyti prie vietinių gamtinių sąlygų ir taip keisti nusistovėjusius ekologinius ryšius ekosistemose. Yra mažiausiai 9 invazinės rūšys, kurių gausai reguliuoti reikia imtis specialiųjų priemonių. Norint imtis tokių veiksmų, pirmiausia reikia parengti reikiamą dokumentaciją, t. y. invazinių rūšių gausos reguliavimo veiksmų planus.Atsižvelgiant į trumpai išdėstytas problemas, projekto metu numatoma parengti 24-ių saugomų rūšių apsaugos ir veiksmų planus, 3-jų saugomų rūšių veisimo programas ir 4-ių saugomų rūšių inventorizacijos ataskaitas, tai pat 9-ių invazinių rūšių gausos reguliavimo veiksmų planus.Parengus reikiamą dokumentaciją, bus imtasi dokumentuose numatytų veiksmų įgyvendinimo.


Varėnos miesto centrinės dalies modernizavimas ir pritaikymas visuomenės poreikiams (I etapas)

Varėnos rajono savivaldybės administracija

Siekiant padidinti Varėnos miesto centrinės dalies viešosios erdvės bei gyvenamosios aplinkos patrauklumą, prisidėti prie palankių sąlygų paslaugų sektoriui skatinimo, inicijuojamas projektas kurio metu:1. Vasario 16-osios pėsčiųjų gatvės viešoji erdvė - sutvarkyta gatvės danga, įrengiant pėsčiųjų takus, dviračių taką (nuo Vasario 16-osios gatvės pradžios ties Vytauto g. iki Aušros g ir Varėnos parko), įrengtas upelis-fontanas, atviras informacinis paviljonas su interaktyvia skelbimų lenta ir stacionariomis laikinosios prekybos vietomis (Vasario 16-osios gatvės pradžioje ties Vytauto gatve), rekonstruota automobilių stovėjimo aikštelė (šalia Aušros g. 15), įrengtas apšvietimas, mažosios architektūros elementai (šiukšliadėžės, suoliukai, dviračių stovai, gėlinės, informacinis stulpelis, geriamojo vandens fontanėlis), sutvarkyti želdiniai;2. Teritorija už Vasario 16-osios gatvę ribojančių gyvenamųjų namų -  įrengiama automobilių stovėjimo aikštelė miesto  poreikiams (už Vasario 16-osios g. 8 ir 10 numeriu pažymėtų namų kiemų), teritorijoje už Vasario 16-osios g. namų Nr. 4,6,8,10 rekonstruojami esami pėsčiųjų takai ir privažiavimo kelias į kiemą, įrengiami nauji pėsčiųjų takai, vaikų žaidimo aikštelė, buitinių atliekų konteinerių aikštelės vieta, mažosios architektūros elementai (suoleliai, šiukšliadėžės), teritorijos apšvietimas, tvarkomi želdiniai. Teritorijoje už Vasario 16-osios g. namų Nr. 13 ir 15  įrengiama automobilių stovėjimo aikštelė, privažiavimas nuo Aušros g. iki aikštelės, atnaujinami ir įrengiami nauji pėsčiųjų takai, apšvietimas, mažosios architektūros elementai (suoliukai, šiukšliadėžės), tvarkomi želdiniai.Tikimasi, kad atnaujinta viešoji erdvė miesto centrinėje dalyje pagerins Vasarios 16-osios ir Aušros gatvių ir jų prieigų gyvenamąją aplinką, patraukli nauja erdvė pagerins miesto įvaizdį, paskatins renginių organizavimą,  bendruomenių iniciatyvas, padidins gyventojų užimtumą bei prisidės prie palankesnių sąlygų verslo kūrimuisi ir plėtrai.


Siekdama didinti neformaliojo švietimo kokybę ir sudaryti sąlygas mokiniams užsiimti skulptūros ir grafikos veikla Meno mokykla įgyvendina projektą „Šilalės meno mokyklos infrastruktūros tobulinimas plėtojant vaikų ir jaunimo neformaliojo ugdymo galimybes“ (toliau - Projektas). Projekto metu bus įrengtos bei aprūpintos reikiama įranga, baldais patalpos skulptūros ir grafikos veiklai vykdyti. Šiuo metu veikla vykdoma bendruose dailės kabinetuose, kurių plotas apie 23 kv.m., kurie pritaikyti tik piešimui ir tapybai. Klasėse nėra įrengto vandentiekio bei kanalizacijos, be kurių neįmanomas skulptūros dalyko mokymas, nėra reikiamo ploto, sandėliavimo patalpų, žiedimo staklių, degimo krosnies, nėra patalpų pastatyti grafikos presą bei darbams džiovinti. Įgyvendinant Projektą, Šilalės meno mokyklos kieme esančiame pastate-garaže bus atliekami kapitalinio remonto darbai ir įsigyjama skulptūros ir grafikos veiklai vykdyti reikalinga įranga bei baldai. Įgyvendinus projektą, šiame pastate bus įrengta 12-os vietų skulptūros ir grafikos studija, dirbs 3 mokytojai. Užsiėmimus studijoje galės lankyti visi  Meno mokyklos mokiniai.


UAB "Korlėja" vykdo projektą "MANOKO prekės ženklo vaikiškų drabužių kolekcijų kūrimas".Projekto įgyvendinimo metu bus sukurtos 3 drabužių kolekcijos, kurių bendra apimtis 180 naujų modelių.Projekto apimtis 21.164,92 eurų. Europos Sąjungos fondų finansavimo intensyvumas 60 %.


Lietuvos gamtos ir kultūros paveldo objektų (išteklių) pristatymas Lietuvos ir užsienio atvykstamojo turizmo rinkoms

Projekto tikslas - skatinti atsakingą turizmą ir atvykstamąjį turizmą, didinti Lietuvos kultūros ir gamtos paveldo objektų (išteklių) aktualumą, lankomumą ir žinomumą, visuomenės informuotumą apie juos supančią aplinką, vykdant šių objektų (išteklių), nacionalinių turizmo maršrutų, trasų, kultūros kelių rinkodarą Lietuvos ir užsienio atvykstamojo turizmo rinkoms.Projekto įgyvendinamos veiklos:1) Turizmo rinkodaros  priemonių prioritetinėse atvykstamojo turizmo rinkose pasirinktinai įgyvendinimas, 2) Dalyvavimo tarptautinėje turizmo parodoje Izraelyje organizavimas,3) Pažintinių turų Lietuvoje žiniasklaidos atstovams ir turizmo specialistams iš Lietuvos ir iš prioritetinių užsienio atvykstamojo turizmo rinkų, organizavimas,4) Reklamos kampanijų atvykstamojo turizmo rinkose įgyvendinimas,5) Komunikacijos užsienio rinkose vykdymas,6) Turizmo rinkos tyrimų paslaugos Vokietijoje ir Jungtinėje Karalystėje.Projekte bus pasiektos 26 rinkodaros priemonės prioritetinėse rinkose, bus įgyvendinti pažintiniai turai ne mažiau kaip 94 Lietuvos ir užsienio rinkų žiniasklaidos atstovams ir turizmo specialistams, sudalyvauta tarptautinėje IMTM turizmo parodoje Izraelyje, įgyvendinta 19 reklamos kampanijų,  pasiekti 4 komunikacijos rodikliai bei atlikti tyrimai Vokietijos ir Jungtinės Karalystės rinkose.


DUAL-PRO. Pameistrystės diegimo Lietuvos įmonėse prielaidų sukūrimas.

Vienas pameistrystės diegimo Lietuvoje iššūkių yra tai, kad įmonės nepakankamai gerai žino, kas yra pameistrystė. Todėl yra didelis poreikis viešinti pameistrystę kaip pačioms įmonėms ir darbuotojams naudingą mokymo organizavimo formą, o dar didesnis – konkrečiai mokyti įmones bei mokymo įstaigas, kaip tai reikia daryti. Įgyvendinant šį projektą, bus siekiama nustatyti dualinio mokymo (pameistrystės) diegimo Lietuvoje galimybes, įveiklinti pameistrystę organizuojant įmonių edukaciją ir įgyvendinant pameistrystės populiarinimo kampaniją. Projekto metu numatoma sukurti  dualinio mokymo perkėlimo į Lietuvą gaires; sukurti pameistrystės diegimui įmonėse būtiną edukacinę medžiagą; organizuoti pameistrystės diegimo edukacinius renginius bei pameistrystės populiarinimo kampaniją, panaudojant viešųjų ryšių priemones.


Rietavo miesto apleistos teritorijos L. Ivinskio g. 16 atnaujinimas ir plėtra

Projektas bus įgyvendinamas tikslinėje teritorijoje, Rietavo mieste, L. Ivinskio g. 16, ir susidės iš šių darbų:-	visų teritorijoje esančių susidėvėjusių statinių (katilinės su priestatu, mazutinės, keturių sandėlių, kitų inžinerinių statinių (dūmtraukio, kolonų, rezervuarų, tvoros, (išsaugant požeminius priešgaisrinius vandens rezervuarus)) antžeminės ir požeminės dalies ardymas ir statybinių šiukšlių išvežimas (katilinės pamatai paliekami neišmontuoti);-	derlingo dirvožemio sluoksnio nuėmimas ir sandėliavimas iki 1 km atstumu;-	užteršto grunto išvežimas ir pridavimas atliekų tvarkytojui;-	vientisos aikštės suformavimas, teritorijos planiravimas;-	nugriautų susidėvėjusių statinių statybinių medžiagų susmulkinimas ir supylimas sklypo teritorijoje;-	teritorijos aptvėrimas (aplink visą teritoriją) stacionaria apsaugine segmentine tvora;-	aplinkos ir privažiavimų sutvarkymas (bus suformuoti trys įvažiavimai į sutvarkytą teritoriją). Įgyvendinus projektą, sutvarkyta teritorija bus pritaikyta verslo poreikiams, bus sudarytos sąlygos investicijų plėtrai. Po projekto įgyvendinimo sutvarkytą infrastruktūrą numatoma perduoti/išnuomoti. Planuojama, kad tai pritrauks į regioną/miestą investuotojus bei, atitinkamai, skatins verslo plėtrą regione.


Paslaugų ir asmenų aptarnavimo kokybės gerinimas Pasvalio rajono savivaldybėje

Pasvalio rajono savivaldybės administracija

Pasvalio rajono savivaldybės administracijos ir Pasvalio Mariaus Katiliškio viešosios bibliotekos teikiamų paslaugų ir asmenų aptarnavimo kokybė nepatenkina vartotojų poreikių: nėra užtikrinama aukšta teikiamų paslaugų kokybė ir asmenų aptarnavimas. Inicijuojamu projektu siekiama pagerinti visuomenės pasitenkinimą Pasvalio rajono savivaldybės administracijos ir Pasvalio Mariaus Katiliškio viešosios bibliotekos teikiamomis paslaugomis ir asmenų aptarnavimu. Veiklų apimtyje bus atliekama Savivaldybės administracijos asmenų aptarnavimo procesų brandos tyrimas ir viešosios bibliotekos teikiamų paslaugų kokybės tyrimas. Toliau naudojantis surinkta informacija bus vykdomas procesų (procedūrų) tobulinimas ir rezultatų užtikrinimas Savivaldybės administracijoje naudojant bendrąjį vertinimo modelį ir Pasvalio Mariaus Katiliškio viešojoje bibliotekoje, pritaikant "Lean" metodą. Įgyvendintas projektas prisidės prie viešųjų paslaugų kokybės problemos mažinimo Pasvalio rajono savivaldybėje. Siektini projekto rezultatai apibrėžiami sekančiai:1. nustatytas asmenų aptarnavimo kokybės lygis projekto objektuose, atliekant gyventojų apklausą ir procesų brandos tyrimą;2. patobulintas projekto objektų asmenų aptarnavimo ir teikiamų paslaugų kokybės lygis įdiegiant bendrąjį vertinimo modelį (savivaldybės administracijoje), pritaikant "Lean" metodą (viešosios bibliotekos veikloje) ir patobulinant "vieno langelio" principą (abejose įstaigose).Tikslinės projekto grupės - Pasvalio rajono savivaldybės administracijos darbuotojai, Pasvalio rajono savivaldybės gyventojai (apie 25 tūkst. asmenų) ir Pasvalio miesto ir rajono juridiniai asmenys, kurių bendras skaičius siekia apie 321. Šių tikslinių grupių poreikis - viešųjų paslaugų teikimo efektyvumas ir aukšta paslaugų kokybė, kuri bus pasiekta po projekto įgyvendinimo. Projekto įgyvendinimo metu bus apmokomi 75 Pasvalio rajono savivaldybės administracijos darbuotojai, kurie taip pat yra įtraukiami į tikslinę projekto grupę.


Projekto „Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelis“ (toliau – Projektas) veiklos bus vykdomos Alytaus miesto, Akmenės, Druskininkų, Pagėgių, Panevėžio miesto ir Šilutės savivaldybių teritorijose. Projektą vykdys Užimtumo tarnyba prie Lietuvos Respublikos socialinės apsaugos ir darbo ministerijos (toliau – Užimtumo tarnyba) kartu  Alytaus miesto, Akmenės, Druskininkų, Pagėgių, Panevėžio miesto ir Šilutės savivaldybių  administracijomis bei 7 nevyriausybinėmis organizacijomis. Projekto metu vyresniems kaip 30 metų ir piniginę socialinę paramą gaunantiems bei ilgą laiką nedirbantiems asmenims, kurie priklauso bent vienai iš Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. gegužės 13 d. įsakymu Nr. A1-269 „Dėl Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio įgyvendinimo sąlygų ir tvarkos aprašo patvirtinimo“ 7.4 punkte išvardintai asmenų grupei,  bus siekiama padėti ugdyti praktinius darbo įgūdžius, skatinti teritorinį judumą, taip pat spręsti jų socialines problemas bei didinti šių asmenų motyvaciją įsidarbinti ar mokytis. Projektas sieks šių produkto rodiklių:- bedarbiai, įskaitant ilgalaikius bedarbius, dalyvavę ESF veiklose - 900; - bedarbiai, įskaitant ilgalaikius bedarbius, dalyvavę ESF veiklose, iš kurių ilgalaikiai bedarbiai - 300.Projektas prisidės prie darbo rinkos paklausos ir pasiūlos suderinamumo, vyresnių kaip 30 metų ir piniginę socialinę paramą gaunančių bei ilgą laiką nedirbančių asmenų grįžimo į visuomeninį gyvenimą bei šių asmenų nedarbo lygio mažinimo.


Inovatyvios chemijos centras (INOCHEM)

Valstybinis mokslinių tyrimų institutas Fizinių ir technologijos mokslų centras

Inovatyvios chemijos centras (INOCHEM) - lokalizuota mokslinių tyrimų, eksperimentinės plėtros ir inovacijų (MTEPI) infrastruktūra aukštos pridėtinės vertės cheminėms medžiagoms ir technologijoms kurti ir tirti. Projekto tikslas - išplėtoti atviros prieigos inovatyvios chemijos centro INOCHEM MTEPI infrastruktūrą, kuri sudarys sąlygas aktyviau vystyti aukšto lygio MTEPI veiklą ir dalyvauti tarptautinių ir regioninių mokslinių tyrimų iniciatyvų projektuose. Kuriamiems naujiems aukštųjų technologijų gaminiams reikia vis aukštesnius reikalavimus atitinkančių šiuolaikinių medžiagų. Tačiau tam, kad būtų galima sukurti ir apibūdinti sudėtingos struktūros medžiagas, reikalinga unikali sintezės ir analizės MTEPI įranga. Projekto įgyvendinimo metu ketinama Fizinių ir technologijos mokslų centro (FTMC) ir Vilniaus universiteto (VU) laboratorijas aprūpinti reikiama MTEPI įranga, kuria bus galima šiuolaikiniais metodais sintetinti sudėtingos struktūros medžiagas, gauti jų sluoksnius, membranas ar dangas ir analizuoti susintetintų medžiagų rodiklius ir savybes.Išplėtota inovatyvios chemijos MTEPI įranga naudosis FTMC ir VU tyrėjai, kiti Lietuvos ir užsienio tyrėjai (per atvirą prieigą), verslo įmonės, studentai (įgydami praktinių gebėjimų dirbti su MTEPI įranga). INOCHEM leis koordinuoti cheminiais tyrimais suinteresuotas Lietuvos mokslo ir studijų institucijas ir jų dalyvavimą tarptautiniuose tinkluose, palaikyti ryšį su kitų šalių universitetais, institutais ir pramonės įmonėmis, aktyviau dalyvauti tarptautinių ir regioninių iniciatyvų projektuose. Projektu išplėtotos MTEPI įrangos visuma įgalins aktyvesnį turimos MTEP infrastruktūros panaudojimą vystant Sumanios specializacijos prioritetines kryptis.


Jūrinio STEAM APC infrastruktūros sukūrimas

Jūrinio gamtos mokslų, technologijų, inžinerijos, matematikos mokslų ir kūrybiškumo ugdymo veiklų (toliau – STEAM mokslai) centro įkūrimas prisidės prie šiuo metu susiklosčiusios šalies situacijos mokslo ir technologijų srityje gerinimo. Valstybės lygmeniu svarbus STEAM centras jungtų mokslininkų, inžinierių, tyrėjų bendruomenę su plačiąja visuomene, suteikdamas patrauklią ir interaktyvią platformą vykdyti šalies ir pasaulio mokslo pasiekimų populiarinimą per jaunąją kartą. Naujai įkurta infrastruktūra ugdytų mokslo kultūrą Lietuvoje, visų pirma, būdama aktuali mokyklinio (formalus ir neformalus ugdymas) ir ikimokyklinio (neformalus ugdymas) amžiaus vaikams. Projektas įgyvendinamas Klaipėdos universiteto miestelyje, kur didžiausia mokslo koncentracija, t.y. Jūriniame slėnyje. Jūrinio STEAM centro įkūrimas, būtinų mokslui erdvių įrengimas su paruošta formalaus ir neformalaus ugdymo programa, praktinių užsiėmimų erdvių įrengimas su paruošta edukacine programa. Įgyvendinus projektą ir atlikus visas numatytas veiklas, bus sudarytos sąlygos siekti aktyvesnio ir įvairesnio turimos bei naujai kuriamos MTEPI infrastruktūros panaudojimo.


iVita žinomumo ir tinklų plėtra (InterGates)

Projekto metu sveikatingumo klasterio iVita koordinatorius vykdys veiklas susijusias su naujų narių pritraukimu, žinomumo/matomumo didinimu, įsitraukimu į tarptautinius tinklus, tarpusavio bendradarbiavimo, informacijos sklaida, ryšių gerinimu, klasterio gyvybingumo bei MTEP ir inovacijų veiklų skatinimu. Projektu siekiama padidinti klasterio iVita matomumą, narių skaičių ir įsitraukti į tarptautinius tinklus bei kartu vykdyti MTEP veiklas.


Šilumos tiekimo tinklų Tilžės g. – P. Višinskio g. – Vytauto g. – Draugystės pr., Šiauliuose, projektavimas ir rekonstravimas (toliau - Projektas)

AB „Šiaulių energija”, atsižvelgdama į aukštas kuro ir kitų resursų, naudojamų šilumos energijos gamybai, kainas, didelius šilumos perdavimo nuostolius AB „Šiaulių energija” valdomuose centralizuoto šilumos tiekimo tinkluose ir nepakankamą energijos perdavimo ir paskirstymo efektyvumą, nusprendė inicijuoti AB „Šiaulių energija“ valdomo Šiaulių miesto Pietinės katilinės šilumos tiekimo tinklo rekonstrukcijos projektą. Projekte, kurio vykdymas numatytas 2016–2019 m., numatoma vietoje 3 427,75 m DN50–400 mm skersmens senų, požeminiuose, nepraeinamuose kanaluose paklotų šilumos tiekimo tinklų sumontuoti naujus iš viso 3 498,62 m ilgio DN32–400 mm skersmens bekanalinius, optimizuoto diametro ir klojimo trajektorijos, pramoniniu būdu izoliuotus šilumos tiekimo tinklus su gedimų monitoringo sistema. Modernizuojamose trasose šilumos perdavimo nuostoliai sumažės 960,16 MWh: nuo 2 404,51 MWh iki 1 444,36 MWh per metus, t. y. 39,93 proc. Dėl mažesnio kuro suvartojimo sumažės išmetamas šiltnamio efektą sukeliančių dujų kiekis (planuojamas metinis išmetamų šiltnamio efektą sukeliančių dujų kiekio sumažėjimas 36,36 tCO2ek). Rekonstruotomis trasomis  šiluma bus tiekiama patikimiau ir šilumos tiekimo kokybė pagerės 6 402 prijungtiems vartotojams.


Pėsčiųjų ir dviračių takas Veiverių g. nuo Vytauto Didžiojo tilto iki Kauno miesto ribos

Kauno miesto savivaldybės administracija

Kauno miestas stokoja dviračių takų infrastruktūros Aleksoto seniūnijoje, kuri ribojasi su Kauno miesto centrine dalimi. Pagrindinė problema, kuriai spręsti inicijuotas šis projektas, – pėsčiųjų ir dviračių takų infrastruktūros, skirtos gyventojų mobilumui didinti tarp miesto centro ir gyvenamųjų rajonų, trūkumas. Problemos sprendimo būdas – naujo pėsčiųjų-dviračių tako statyba siekiant sujungti Kauno miesto centrinę dalį su Aleksoto seniūnija ir tokiu būdu vystyti dviračių transporto infrastruktūrą Kauno mieste. Projekto tikslas – plėsti dviračių transporto infrastruktūrą Kauno mieste siekiant kurti vientisą dviračių tinklo sistemą ir skatinti gyventojų mobilumą bevariklėmis transporto priemonėmis. Įgyvendinant projektą numatoma įrengti naują pėsčiųjų-dviračių taką Veiverių g. dešinėje pusėje nuo Vytauto didžiojo tilto, kuris jungia Aleksoto seniūniją su Kauno miesto senamiesčiu, iki Kauno miesto ribos.Tiesioginę naudą įgyvendinus projektą gaus Kauno miesto Aleksoto seniūnijos gyventojai, kurių poreikis – organizuoti susisiekimą bevariklėmis transporto priemonėmis su Kauno miesto centrine dalimi.


Lietuvos Respublikos aplinkos ministerijos Aplinkos projektų valdymo agentūra

Neefektyvus biomasės vartojimas šilumos gamybai prie centralizuotai tiekiamos šilumos sistemos neprijungtuose namų ūkiuose yra opi problema.Projektu „Neefektyviai biomasę naudojančių katilų keitimas namų ūkiuose“ siekiama mažinti šią problemą. Projekto tikslas – padidinti energijos vartojimo efektyvumą namų ūkiuose. Projekto uždavinys – Paskatinti namų ūkius neefektyviai biomasę naudojančius individualius katilus pakeisti į efektyvesnes technologijas (šilumos siurblius, biokuro granulėmis kūrenamus katilus, atitinkančius 5 klasę), taip sumažinant pirminės energijos suvartojimą šilumos gamybai ir karšto vandens ruošimui, namų ūkiuose, kurie nėra prijungti prie centralizuotai tiekiamos šilumos sistemos. Pagrindinis rezultatas, kurio siekiama Projektu, – namų ūkiai, kuriuose padidintas atsinaujinančių išteklių energijos naudojimo efektyvumas, pakeičiant neefektyvius biokuro katilus į efektyvesnes technologijas, naudojančias atsinaujinančius energijos išteklius, ir dėl to namų ūkiuose (neprijungtuose prie centralizuotų šilumos tinklų) sumažėjęs energijos suvartojimas, sumažinta oro tarša (dėl mažiau sunaudojamo biokuro bus mažiau į aplinką išmetama kietųjų dalelių).


Ikimokyklinio ir priešmokyklinio ugdymo prieinamumo didinimas Mažeikių mieste

Mažeikių rajono savivaldybės administracija

Projekto tikslas - padidinti ikimokyklinio ir priešmokyklinio ugdymo infrastruktūros prieinamumą ir pagerinti ikimokyklinio ir priešmokyklinio ugdymo paslaugų kokybę Mažeikių rajono savivaldybėje, modernizuojant lopšelį-darželį „Berželis“ ir lopšelį-darželį „Gintarėlis“Įgyvendinant projektą bus atliekami  atnaujinimo darbai, įsigyjami baldai ir įranga. Lopšelyje-darželyje „Berželis“ numatoma įsteigti naują ugdymo grupę.


Odontologinės pagalbos teikimo pacientams su negalia modelio sukūrimas

VIEŠOJI ĮSTAIGA VILNIAUS UNIVERSITETO LIGONINĖS ŽALGIRIO KLINIKA

2016 m. statistikos duomenimis Vilniaus regione gyvena 9388 asmenys su sunkia negalia, kuriems nėra užtikrintas tinkamas fizinis odontologinės priežiūros paslaugų prieinamumas. Dažnai neįgalieji neturi galimybės pasinaudoti odontologinėmis paslaugomis dėl materialinių sunkumų, specializuoto transporto stokos, o medicinos paslaugas teikiantys gydytojai nėra prisitaikę priimti judėjimo negalią turintį pacientą tiek dėl kompetencijos stokos, tiek dėl nepritaikytos aplinkos. Pirminės ambulatorinės odontologinės asmens sveikatos priežiūros paslaugos pacientų namuose neteikiamos, nes Lietuvoje nėra teisės akto, reglamentuojančio šių paslaugų teikimą, įstaigos neturi įrangos, kuri būtų skirta odontologinių paslaugų teikimui paciento namuose. Paslaugų prieinamumas pacientams su negalia VšĮ Vilniaus universiteto ligoninės Žalgirio klinikos (toliau - Žalgirio klinika) patalpose yra apsunkintas dėl neįgaliesiems nepritaikytų liftų ir įėjimų bei trūkstamos infrastruktūros paslaugų teikimui. Siekiant išspręsti šias problemas, projekto metu numatoma:- suformuoti 2 mobilias brigadas VšĮ Vilniaus rajono centrinėje poliklinikoje ir VšĮ Naujininkų poliklinikoje (toliau - partneriai), aprūpinant jas įranga, reikalinga teikti pirmines ambulatorines odontologines paslaugas namuose;- Žalgirio klinikos infrastruktūrą pritaikyti patogesniam neįgaliųjų judėjimui (rekonstruoti liftus ir įrengti pacientų kėlimo platformą prie vieno iš įėjimų į įstaigą) bei sudėtingesnių odontologinių paslaugų teikimui (įrengti operacinę ir pacientų pabudimo palatą);- parengti rekomendacijas dėl odontologinės priežiūros paslaugų neįgaliesiems modelio tobulinimo;- parengti nuotolinių mokymų apie neįgaliųjų pacientų burnos priežiūros ypatumus programas ir organizuoti nuotolinius mokymus higienistams ir kitiems specialistams.Projekto tikslinė grupė – sunkią negalią turintys ir Vilniaus regione gyvenantys asmenys, kuriems pirminės asmens sveikatos priežiūros paslaugas teiks projekto vykdytojas ir partneriai.


Nacionalinės M. K. Čiurlionio menų mokyklos vasaros edukacijos centro įkūrimas

Nacionalinė Mikalojaus Konstantino Čiurlionio menų mokykla

Projektu siekiama pagerinti gabių ir talentingų menui, tiksliesiems, gamtos mokslams mokinių ugdymo  sąlygas bei kokybę, sudarant jiems kokybiškas ugdymosi sąlygas tobulinti gebėjimus ir įgūdžius neformalioje edukacinėje aplinkoje, taip pat pasiūlant galimybę švietimo veiklas  įgyvendinti vasaros ir kitų atostogų metu. Projektu numatoma Palangos miesto savivaldybėje, Kunigiškių gyvenvietėje vietoje buvusios, šiuo metu apleistos, vaikų vasaros stovyklos įkurti vasaros edukacijos centrą, kuriame bus siekiama derinti gabių ir talentingų vaikų formalųjį ir neformalųjį švietimą, ugdyti juos sistemingai ir pasiūlyti veiklas ir erdves, turimoms kompetencijoms gilinti ir naujoms įgyti bei užtikrinti ugdymo proceso tęstinumą mokinių atostogų metu, į veiklą įtraukiant ir universitetų ar kitų aukštųjų mokyklų bei mokslo įstaigų mokslininkus. Projekto tikslas – pagerinti specialiųjų poreikių mokinių ugdymo paslaugų kokybę, sukuriant sąlygas sėkmingam gabių ir talentingų vaikų ugdymui ir edukacijai atostogų metu. Projekto uždavinys - įkurti Nacionalinės M.K. Čiurlionio meno mokyklos vasaros edukacijos centrą. Projekto įgyvendinimo metu bus vykdomos šios veiklos:1. Vasaros edukacijos centro statyba;2. Vasaros edukacijos centro aprūpinimas baldais ir įranga.Įgyvendinus projektą bus iš esmės pagerintos ugdymosi galimybės ypač gabiems ir talentingiems šalies vaikams ugdytis specialiai tam pritaikytoje, higienos normas ir kitus teisės aktus atitinkančioje aplinkoje atostogų metu.


Kupiškio rajono savivaldybės administracija vykdo projektą „Gamybinės teritorijos, esančios Krantinės g., Kupiškio mieste, konversija, prielaidų privačioms investicijoms sudarymas“.  Siekiant sukurti patrauklią aplinką investicijoms, socialinei ir ekonominei plėtrai bei sutvarkyti nenaudojamą teritoriją, esančią Krantinės g., Kupiškio mieste, projekto vykdymo metu bus atliekami darbai: inžinerinių tinklų perkėlimas ir naujų įrengimas, įvažų į sklypą įrengimas, pėsčiųjų-dviračių tako su apšvietimu įrengimas, nugriaunama (išmontuojama) esama gelžbetoninių segmentų tvora, naikinamas esamas asfaltbetonio dangos pėsčiųjų takas.


Apleistos teritorijos tarp Karaliaus Mindaugo gatvės ir geležinkelio Šiauliai–Klaipėda, Telšių mieste, infrastruktūros rekonstravimas

Telšių rajono savivaldybės administracija

Įgyvendinant projektą, bus rekonstruota dalis apleistos teritorijos, esančios tarp Karaliaus Mindaugo gatvės ir geležinkelio Šiauliai – Klaipėda, Telšių mieste, infrastruktūros: rekonstruotos ir įrengtos gatvės bei pagrindai, įrengti šaligatviai, pėsčiųjų perėjos, 3 automobilių stovėjimo aikštelės, pakloti lietaus nuotekų tinklai, įrengtas gatvių apšvietimas, nugriauta 12 planuojamos infrastruktūros koridoriuose esančių avarinės būklės statinių. Tvarkomos teritorijos plote bus atnaujintos esamos ir pasodintos naujos vejos, iškirsti menkaverčiai krūmai ir medžiai, įrengti mažosios architektūros elementai (šiukšliadėžės ir kt.). Tikimasi, kad teritorijos sutvarkymas prisidės prie Telšių miesto ir rajono gyventojų užimtumo skatinimo, aktualių socialinių ir ekonominių problemų sprendimo, palankių sąlygų naujų įmonių steigimo ir esamų bendrovių plėtros, tiesioginių užsienio investicijų pritraukimo, naujų darbo vietų kūrimo ir pajamų augimo. Projekto metu sukurta infrastruktūra galės naudotis pramonės įmonės ir kiti verslo subjektai ir tokiu būdu pagerės sąlygos šiai tikslinei grupei plėstis ar kurtis, o Telšių miesto ir rajono gyventojai galės naudotis rekonstruota infrastruktūra, jiems padidės galimybė įsidarbinti.


Planuojamos eksportuoti produkcijos sertifikavimas bei ženklinimas

UAB "ZAP grupė" dirba apšvietimo produktų gamybos srityje. Šiuo metu ženklią dalį produkcijos įmonė eksportuoja. Norint paspartinti įmonės augimą ir padidinti eksporto apimtis, įmonė ketina pasinaudoti "Eksporto sertifikatas LT" finansavimo priemone ir sertifikuoti gaminamus produktus JAV, Kanados bei Europos rinkoms, siekiant susirasti naujų klientų ir išreklamuoti produkciją naujose rinkose. Jau nuo 2018 m.pabaigos įmonė ketina plėsti veiklą į ekonomiškai stiprias užjūrio šalis. Sėkmingas projekto įgyvendinimas ženkliai padidintų įmonės eksportą, o tai labai teigiamai atsilieptų įmonės finansiniam stabilumui, kadangi padidėtų eksportuojamų prekių kiekis, taip pat tai paskatintų įmonės konkurencingumą bei  žinomumo augimą globalioje rinkoje.


Viešųjų turizmo paslaugų ir asmenų aptarnavimo kokybės gerinimas Šiaulių miesto savivaldybėje

Šiaulių miesto savivaldybės administracija

Projektas įgyvendinamas kartu su partneriu Šiaulių turizmo informacijos centru. Projekto tikslas – padidinti visuomenės pasitenkinimą Šiaulių miesto savivaldybėje teikiamomis viešosiomis turizmo ir investicijų pritraukimo informavimo, konsultavimo paslaugomis bei asmenų, teikiant šias paslaugas, aptarnavimo kokybę. Uždavinys – pagerinti Šiaulių miesto savivaldybės teikiamų viešųjų turizmo ir investicijų pritraukimo informavimo, konsultavimo paslaugų bei asmenų, teikiant šias paslaugas, aptarnavimo kokybę.Projekto veiklos:1. Informavimo bei konsultavimo paslaugų teikimo ir klientų aptarnavimo optimizavimas ir tobulinimas Šiaulių turizmo informacijos centre. 2. Informavimo bei konsultavimo paslaugų investicijų pritraukimo klausimais sistemos sukūrimas Šiaulių miesto savivaldybėje.  3. Šiaulių miesto savivaldybės administracijos ir Šiaulių turizmo informacijos centro darbuotojų kompetencijų, reikalingų gerinti paslaugų ir asmenų aptarnavimo kokybę, stiprinimas.4. Vartotojų patenkinimo paslaugomis tyrimų atlikimas.Įgyvendintos veiklos ženkliai pagerins paslaugų kokybė iki minimumo sutrumpinant laiką nuo paslaugos užsakymo iki darbų atlikimo ar paslaugos suteikimo ir padidinant suteikiamos informacijos tikslumą bei išsamumą.


Kelmės miesto pietinės dalies sutvarkymas įrengiant eismo saugumo priemones

Kelmės rajono savivaldybės administracija

Kelmės miesto pietinės dalies (Žemaitės, Taikos, Malūno, Rudupio, Rasos, Šlaito, P. Cvirkos gatvių, Malūno ir Naujosios skersgatvių, praėjimo tarp Naujosios ir Maironio gatvių) sutvarkymo įrengiant eismo saugumo priemones investicijų projekto įgyvendinimo metu  planuojama kompleksiškai rekonstruoti Rudupio g. (0,386 km), Šlaito g. (0,28 km), Malūno g. (1,6 km), įrengiant asfaltbetonio dangą. Įvertinus projekto metu siekiamą išspręsti problematiką, galima ją apibendrinti, kaip saugių, geros būklės gatvių, spartinančių gyventojų susisiekimą su kitais keliais, verslo ir visuomeniniais objektais trūkumas. Tvarkomos gatvės (Šlaito, Malūno ir Rudupio) yra Kelmės mieste, Kelmės rajono savivaldybėje. Įgyvendinus projektą ir sutvarkius Šlaito, Malūno, Rudupio gatves bus pagerintos vietinių gyventojų bei miesto svečių susisiekimo sąlygos, pasiektas stebėsenos rodiklis – vietinės reikšmės kelių transporto infrastruktūros vystymas, įgyvendinat regiono plėtros planus, savivaldybių strateginius veiklos planus ir integruotas teritorijų vystymo programas.
Gera susisiekimo sistema užtikrintų namų, darbovietės, viešųjų paslaugų prieinamumą. Numatomas įgyvendinti projektas kompleksiškai papildytų įgyvendintus ir numatomus įgyvendinti projektus, nes įrengus asfaltbetonio dangą Šlaito, Malūno ir Rudupio gatvėse būtų subalansuota susisiekimo infrastruktūra visame pietiniame Kelmės miesto kvartale.


Procesų valdymo, veiklos rodiklių stebėsenos sistemos ir „Lieknos Vyriausybės“ (angl. LEAN Government) metodų įdiegimas valstybės institucijose

Projekto "Procesų valdymo sistemos, veiklos rodiklių stebėsenos sistemos ir „Lieknos Vyriausybės“ (angl. LEAN Government) metodų įdiegimas valstybės institucijose" tikslas - sukurti ir įdiegti veiklos valdymo sistemą (rodikliai, procesai, LEAN metodai), leidžiančią efektyviau organizuoti viešojo sektoriaus institucijų veiklą, nuolat gerinti jų vykdomų funkcijų kokybę, efektyviau tenkinti visuomenės ir kitų suinteresuotų šalių poreikius.Projekto metu bus sukurtos veiklos rodiklių stebėsenos ir procesų valdymo sistemos, įdiegti 5 LEAN metodai – kasdienės veiklos valdymo, nuolatinio organizacijos tobulinimo metodas „Kaizen“,  „Planuok, daryk, tikrink, veik (PDTV)“ metodas, vertės srauto žemėlapio sudarymo metodas ir „5S" metodas (pagal 5 pirmąsias šių žodžių raides: surūšiavimas, sutvarkymas, sistemingas tvarkymas, standartizavimas, savikontrolė). Projekte dalyvauja 11 institucijų: Lietuvos Respublikos Vyriausybės kanceliarija, Aplinkos ministerija, Energetikos ministerija, Žemės ūkio ministerija, Sveikatos apsaugos ministerija, Socialinės apsaugos ir darbo ministerija, VšĮ Vyriausybės strateginės analizės centras, (dalyvauja visa apimtimi), Vidaus reikalų ministerija (procesų standartizavimo, rodiklių stebėsenos sistemos sukūrimo, KAIZEN, KVV, VSŽ dalis), Ekonomikos ir inovacijų ministerija (KAIZEN, PDTV, VSŽ dalis), Valstybinė vaistų kontrolės tarnyba (procesų standartizavimo, rodiklių stebėsenos sistemos sukūrimo, KVV, KAIZEN, PDTV dalis) ir Vyriausybės atstovų įstaiga (procesų standartizavimo, rodiklių stebėsenos sistemos sukūrimo,  KVV, KAIZEN, PDTV, VSŽ dalis).


„Aktyvus jaunimas – perspektyvus jaunimas!“

Projektu, kurio tikslas yra socialinę atskirtį patiriančio Pakruojo miesto vaikų ir jaunimo integracijos į visuomenę skatinimas teikiant sociokultūrines paslaugas ir užtikrinant laisvalaikio praleidimo formų įvairovę, siekiama socialinės atskirties grupių vaikus ir jaunimą skatinti dalyvauti laisvalaikio ir užimtumo veiklose. Pasitelkiant savanorystę ir aktyvias laisvalaikio užimtumo veiklas, kaip socialinę atskirtį mažinančias priemones, bus sudaryta galimybė visapusiškai socialiai pažeidžiamos tikslinės grupės integracijai į visuomenę. Projekto tikslinė grupė – socialinę atskirtį patiriantys 7-24 metų amžiaus asmenys. Projekto tikslui pasiekti yra keliami 2 uždaviniai. Pirmuoju uždaviniu „Organizuoti vaikų ir jaunimo laisvalaikio užimtumo veiklas teikiant sociokultūrines paslaugas“ yra  siekiama organizuoti aktyvų užimtumą, surengiant vaikų vasaros stovyklą bei 3 kultūrinius-pažintinius renginius – 2 renginius Pakruojo miesto mokyklose ir 1 išvyką į Naisius . Tikslinė grupė bus supažindinama su aktyvaus laisvalaikio ir užimtumo formomis Pakruojo mieste. Kitas projekto uždavinys yra „Organizuoti  savanorystės veiklas“. Šiuo uždaviniu siekiama organizuoti socialinę atskirti atskirtį patiriančio patiriančių vaikų ir jaunimo užimtumą per savanorystės veiklas bei savanorių mokymus. Įgyvendinant projekto tikslus ir uždavinius bus ugdomas vaikų kūrybiškumas, iniciatyvumas įvairiomis saviraiškos priemonėmis. Tikslinė grupė bus mokoma prasmingai ir kultūringai leisti savo laisvalaikį, mokytis, tobulinti savo gebėjimus, plėsti akiratį. Projektas prisidės prie Pakruojo miesto socialinę atskirti patiriančio 7-24 m. asmenų laisvalaikio organizavimo, mokymo ir švietimo. Pasitelkiant savanorystę ir laisvalaikio ir užimtumo veiklas teikiant sociokultūrines paslaugas, per socialinę atskirtį mažinančias priemones, bus sudaryta galimybė visapusiškai 20 socialiai pažeidžiamos tikslinės grupės asmenų integracijai į visuomenę bei socialinių ryšių palaikymui.


Pokytis versle, viešajame sektoriuje, visuomenėje – nauji standartai diskriminacijos mažinimui

Pagrindinis projekto tikslas – sistemiškai keliant verslo, viešojo sektoriaus ir visuomenės išprusimą lygių galimybių srityje, mažinti diskriminaciją darbo rinkoje Lygių galimybių įstatyme numatytais pagrindais.Veiklos:1) Mažinti diskriminaciją darbo vietoje viešajame ir privačiame sektoriuose. Bus sukurti nuotolinio mokymo kursai, skirti draudimui diskriminuoti Lygių galimybių įstatyme nustatytais pagrindais. Kursai skirti tiek darbdaviams, tiek darbuotojams, tiek tema besidomintiems asmenims. Siekiant sistemiškai mažinti diskriminaciją ypatingas dėmesys bus skiriamas lygybės planų diegimui į verslo įmonių ir (arba) socialiai atsakingų įmonių valdymą. Stiprinant nevyriausybinį sektorių taip gerinant pažeidžiamų grupių atstovavimą, projekto rėmuose vyks žmogaus teisių apsaugos NVO kompetencijos kėlimas. Mentoriai padės NVO stiprinti tiek organizacijos valdymą, tiek išorinę komunikaciją.2) Metodologijos ir rekomendacijų viešajam sektoriui dėl viešosios informacijos prieinamumo visiems lengvai skaitoma ir suprantama kalba parengimas ir sklaida. Veikla apims diskusijas su politikos formuotojais ir vartotojais (nustatant poreikius), gerosios patirties seminarą su užsienio ekspertu dėl rekomendacijų rengimo ir trijų dalių mokymų modulio parengimą dėl viešosios informacijos prieinamumo visiems lengvai skaitoma kalba.3) Nacionalinė sąmoningumo didinimo kampanija, kuri apims veiklą tiek regionuose (teatralizuoti renginiai "Įvairovės balsai", paroda "Įvairovės veidai", informaciniai renginiai savivaldybėse, fotokonkursas), tiek nacionaliniu mastu (veiklos nukreiptos į darbuotojus, darbdavius ir personalo valdymo atstovus savivaldybėse). Be to, kad projekto metu renginiuose, skatinančiuose diskriminacijos mažinimą darbo rinkoje, dalyvaus 1664 asmenys, taip pat bus pasiekta kitų rezultatų:2 nuotolinio mokymosi kursai;20 įmonių įsidiegs lygybės planus;1 el. leidinys su rekomendacijomis dėl lengvai suprantamos kalbos;1 nacionalinė sąmoningumo didinimo kampanija.


Dujų tinklo parametrų surinkimas iš dujų slėgio reguliavimo įrenginių

Projekto tikslas – modernizuoti gamtinių dujų skirstymo sistemą, pasitelkiant pažangiosios infrastruktūros elementus, siekiant padidinti gamtinių dujų skirstymo sistemos saugumą ir patikimumą. Šiam tikslui įgyvendinti numatytas uždavinys – padidinti dujų reguliavimo punktų diagnostikos, priežiūros ir valdymo kokybę bei galimybes. Numatomos projekto veiklos:- diagnostikos įrangos diegimas;- nuotolinio valdymo įrangos diegimas.Projekto poreikį nulėmė šie pagrindiniai veiksniai: dujų slėgio reguliavimo įrenginių diagnostikos, darbo rėžimų kontrolės, priežiūros ir reguliavimo neefektyvumas -  siekis didinti gamtinių dujų skirstomojo tinklo patikimumą, energetinį efektyvumą, kartu mažinant CO2 išlakų kiekį.Įgyvendinus projektą, bus įsigyta ir įdiegta įranga (dujų tinklo parametrų surinkimo iš dujų slėgio reguliavimo įrenginių ir nuotolinio valdymo įranga), kuri užtikrins operatyvų dujų slėgio reguliavimo įrenginių reguliavimą pagal besikeičiančias sąlygas dujų tinkle, o tuo pačiu ir patikimesnį gamtinių dujų tiekimą vartotojams, bus likviduota žmogiškosios klaidos tikimybė, visi parametrai bus fiksuojami automatiškai, įvedami į atmintį, atsiras galimybė objektyviai vertinti įtaiso funkcionalumo kokybę, atliekant DSRĮr tikrinimą nereikės demontuoti komponentų, visų elementų būklė galės būti patikrinama atskirai, įskaitant ir visus nuotėkius.


UAB "Orion Global Pet" tradicinių išteklių energijos vartojimo intensyvumo mažinimas įrengiant saulės jėgainę

Uždaroji akcinė bendrovė "Orion Global pet"

AB „Orion Global Pet“ veikia Klaipėdos laisvojoje ekonominėje zonoje nuo 2006 m. Bendrovė priklauso didžiausiai tarptautinei PET granulių gamintojų lyderei „Indorama Ventures“ grupei, valdančiai gamyklas Azijoje, Europoje, Amerikoje ir Afrikoje. PET granulių gamykloje per metus pagamina 255 000 tonų PET granulių. Pagrindinis dėmesys skiriamas žmonėms, saugai darbe, aplinkos apsaugai,  socialinei atsakomybei,  klientų poreikių tenkinimui, procesams, žinioms, produkto kokybei. Bendrovėje įdiegti 5 ISO standartai. Įmonės veikla ir gaminiai ne kartą laimėjo Lietuvos geriausiųjų apdovanojimus. Įmonė projekte planuoja įsidiegti 300 KW galingumo saulės jėgainę, kuri leistų kompensuoti dalį elektros energijos, kuri šuo metu perkama iš centralizuotų tinklų. UAB „Orion Global Pet“ siekia būti švaria, saugia ir aplinkosaugos atžvilgiu draugiška įmone. Pradėjus naudoti energiją iš saulės jėgainės, sumažės sąnaudų kaina – pagaminti PET granules taps pigiau, todėl pagerės įmonės konkurencingumas tiek Lietuvos, tiek užsienio rinkose. UAB „Orion Global Pet“, įsidiegusi saulės jėgainę, sumažins perkamos elektros iš elektros tinklų kiekį, o dalį šios elektros energijos gamins pati.


Žmogaus biologinių išteklių centras

Kuriant žmogaus biologinių išteklių centrą bus kuriamos ir įrengiamos biobanko veiklai pritaikomos patalpos, sukuriama ir įdiegiama IT sistema, įsigyjami reikalingi įrenginiai. Bus vykdomos įstojimo į Biobankų ir biomolekulinių išteklių tyrimų infrastruktūrą Europos mokslo infrastruktūrų konsorciume (BBMRI-ERIC) procedūros. Projekto metu išnaudojant jau turimas/pritaikomas mokslo įstaigų-partnerių - Viešosios įstaigos Vilniaus universiteto ligoninės Santaros klinikos (VUL SK), Nacionalinio vėžio instituto (NVI), Valstybinio mokslinių tyrimų instituto Inovatyvios medicinos centro (IMC), Lietuvos sveikatos mokslų universiteto (LSMU), Lietuvos sveikatos mokslų universiteto ligoninės Kauno klinikos (LSMUL KK) ir Vilniaus universiteto (VU) - patalpas, bus įrengtos keturios saugyklos, kurios apims solidinių audinių, skystųjų audinių ir specialiųjų gyvų audinių, o taip pat sveikatos informacijos surinkimą bei saugojimą. Bus sukurta tinklinė sveikatos informacijos ir biobanko valdymo infrastruktūra bei įsijungta į tarptautinę biobankų infrastruktūrą - BBMRI-ERIC.


Viešoji įstaiga Vilniaus universiteto ligoninė Santaros klinikos

Siekiant mažinti Vilniaus apskrities ir kitų tikslinių savivaldybių gyventojų sergamumą ir pirmalaikį mirtingumą nuo galvos smegenų kraujotakos ligų, gerinant profilaktikos ir efektyvaus ūminio insulto gydymo metodų prieinamumą ir kokybę viešojoje įstaigoje Vilniaus universiteto ligoninėje Santaros klinikose (toliau – Santaros klinikos), inicijuojamas projektas "Sergamumo ir pirmalaikio mirtingumo nuo galvos smegenų kraujotakos ligų mažinimo infrastruktūros gerinimas VšĮ VUL Santaros klinikose". Projekto įgyvendinimo metu numatyta įsigyti šią medicinos įrangą: dviejų detektorių angiografinę sistemą su specializuotu stalu ir kompiuterinės tomografijos aparatą (256 arba daugiau pjūvių).Šiuo projektu planuojama spręsti problema – greitesnė ir tikslesnė cerebrovaskulinių (ypač ūminio insulto) ligų diagnostika, moksliškai pagrįstų, savalaikių, efektyvių ir saugių gydymo paslaugų teikimas Rytų ir Pietryčių Lietuvos gyventojams.Projekto naudą pajus į Santaros klinikas dėl įtariamų ar nustatytų galvos smegenų kraujotakos ligų besikreipiantys pacientai. Šiems pacientams pagerės paslaugų kokybė ir prieinamumas.


Liubavo dvaro sodybos paviljono restauravimas ir pritaikymas kultūros ir viešosioms reikmėms

Pagrindinė projektu sprendžiama problema – nepakankamai išnaudotos kultūros paveldo komplekso - Liubavo dvaro sodybos paviljono pastato galimybės visuomenės pažinimui, neužtikrinta teikiamų paslaugų kokybė ir prieinamumas. Atlikus Liubavo dvaro paviljono tvarkomuosius statybos darbus, bus įrengta šiuolaikinės visuomenės poreikius atitinkanti muziejinė ekspozicija, supažindinanti su dvaru. Pastate bus įrengta pastovi moderni, interaktyvi ir įtraukianti lankytoją muziejinė erdvė, kurioje klasikiniai ekspozicijos sprendimai bus sujungiami su šiuolaikiniais, siekiant atliepti įvairių visuomenės grupių (moksleivių, jaunimo, šeimų su vaikais, senjorų, profesionalų ir kitų) poreikius, mažinti socialinę atskirtį, pritaikyti objektą specialiuosius poreikius turintiems lankytojams. Muziejinę ekspoziciją papildys kūrybiniai sprendimai ir skaitmeninės priemonės. Visos erdvės bus skiriamos edukacijoms, susitikimams, renginiams, mokymams, bendroms veikloms su vietos bendruomenėmis, švietimo įstaigomis. Įgyvendinus projektą bus atskleistos kultūros paveldo objekto vertingosios savybės, didinamas kultūros objekto žinomumas, o vykdant numatytas veiklas, tikimasi pritraukti įvairių socialinių grupių lankytojus.


Ekonomikos aktyvumo vertinimas ir prognozavimas realiuoju laiku, naudojant didžiuosius duomenis

COVID-19 pandemijos sukelta sveikatos, ekonomikos ir socialinė krizė išryškino poreikį nuolatiniam ekonomikos aktyvumo vertinimui ir prognozavimui realiuoju laiku. Tačiau dauguma tradicinių ekonometrinių metodų remiasi istorinių makroekonominių rodiklių naudojimu su santykinai dideliu vėlavimu, kas sumažina ekonomikos prognozių tikslumą ir priimamų priemonių ekonomikai valdyti tikslingumą. Todėl šio projekto rėmuose bus sukurtas interaktyvus įrankis ekonomikos aktyvumo vertinimui ir prognozavimui realiuoju laiku ir struktūrizuotas į tikslinius modulius. Galimybė sekti šalyje vykstančius ekonominius procesus bei stebėti jų pokyčius realiuoju laiku (arba su minimaliu vėlavimu) leis šį įrankį traktuoti kaip ankstyvąją rizikos perspėjimo sistemą ekonominiu požiūriu, turinčią moksliškai pagrįstą ir lokaliam kontekstui agreguotą didžiųjų (alternatyviųjų) duomenų bazę, atitinkamai parinktus dirbtinio intelekto algoritmus ir sukurtus modelius. Sukurtas produktas bus naudingas viešojo ir verslo sektoriaus įmonėms,  šalies vyriausybės institucijoms ir kt., siekiant prognozuoti savo veiklos sąlygų pokyčius bei priimti pagrįstus ir savalaikius sprendimus, susijusius su ekonomikos aktyvumu  realiuoju laiku. Šis mokslinio tyrimo rezultatai suformuotų inovatyvią ekonomikos aktyvumo vertinimo ir prognozavimo prieigą suinteresuotiems ekonomikos subjektams (pvz. viešojo ir verslo sektoriaus įmonėms,  šalies vyriausybės institucijoms ir kt.,) bei prisidėtų prie tarpdiscipliniškumo plėtojimo ekonomikos mokslo, didžiųjų duomenų bei dirbtinio intelekto integracijos požiūriu. Šis mokslinis tyrimas leistų įgyvendinti Sumanios specializacijos prioriteto „Informacinės ir ryšių technologijos” įgyvendinimo tematiką “Dirbtinis intelektas, didieji ir paskirstytieji duomenys” ir sumažintų ekonomikos mokslo atotrūkį nuo pasaulinių tendencijų, diegiant dirbtinio intelekto metodus bei kryptingai naudojant didžiuosius duomenis ekonomikos pažangai.


Telšių rajono savivaldybės administracija kartu su partneriais įgyvendindama projektą „Bendruomeninių apgyvendinimo bei užimtumo paslaugų su proto ir psichikos negalia plėtra Telšių rajone“ siekia sudaryti galimybes kiekvienam neįgaliajam gauti individualias pagal poreikius paslaugas ir reikiamą pagalbą, įsitraukti į bendruomenės gyvenimą ir, nepatiriant socialinės atskirties, dalyvauti jame.Projekto tikslas – sukurti sąlygas,  reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Projekto uždavinys – skatinti tikslinės grupės asmenų savarankiškumą ir visapusišką dalyvavimą bendruomenėje.Įgyvendinus Projektą pertvarkomų Dūseikių socialinės globos namų gyventojai turės galimybę apsigyventi naujai įrengtuose specializuotuose slaugos ir globos namuose (Kauno g. 9A, Telšiai, paslaugų teikėjas Telšių centras „Viltis“), grupinio bei savarankiško gyvenimo namuose (GGN Telšių mieste (3) ir Telšių rajone (Rainių, Ryškėnų ar Degaičių kaimuose (1)), paslaugų teikėjai VšĮ „Gyvenk kartu“ ir Telšių centras „Viltis“), apsaugotame būste (Telšių mieste, paslaugų teikėjas Žemaitijos psichikos negalią turinčių žmonių klubas „Telšių atjauta“). Iš viso bus sukurtos 84 apgyvendinimo vietos. Numatoma, kad vykdant užimtumo paslaugų infrastruktūros plėtrą Telšių regiono gyventojai su proto ar psichine negalia pagal identifikuotus poreikius galės gauti kokybiškas socialines paslaugas: bus teikiamos dienos centro ir socialinių dirbtuvių  (Kauno g. 9A, Telšiai, Telšių centras „Viltis“), dienos užimtumo centro/ socialinių dirbtuvių (K. Mindaugo g. 36, Telšiai, Telšių sutrikusios psichikos žmonių globos bendrija) ir socialinių dirbtuvių (K. Mindaugo g. 36, Telšiai, , Žemaitijos psichikos negalią turinčių žmonių klubas „Telšių atjauta“) paslaugos.


Darnaus judumo priemonių diegimas Alytaus mieste

Alytaus miesto savivaldybės administracija

Projektu siekiama kurti subalansuotą darnaus judumo sistemą Alytuje, projekto įgyvendinimo metu įgyvendinama dalis Alytaus miesto Darnaus judumo plane numatytų priemonių, skirtų viešojo transporto skatinimui ir miesto transporto infrastruktūros gerinimui. Projekto įgyvendinimo metu planuojama, modernizuojant miesto viešojo transporto infrastruktūrą (atnaujinant viešojo transporto stoteles, įrengiant švieslentes, dviračių stovus, vaizdo stebėjimo kameras) ir įrengiant /rekonstruojant miesto kvartaluose esančią inžinerinę infrastruktūrą (šaligatvių, pėsčiųjų takų atkarpas) bei ją pritaikant specialiųjų poreikių turintiems žmonėms, įgyvendinti darnaus judumo plano priemones, skatinti darnų judumą, populiarinti viešąjį transportą, užtikrinti eismo saugą, mažinti taršą.


Anykščių miesto vietos plėtros strategijos įgyvendinimo administravimas

Anykščių miesto VVG įkurta siekiant  pagerinti vietines įsidarbinimo galimybes ir didinti bendruomenių socialinę integraciją, išnaudojant vietos bendruomenių, verslo ir vietos valdžios ryšius bei  telkti suinteresuotų vietos valdžios, verslo, nevyriausybinių ir kitų įstaigų bei organizacijų pastangas ieškant tinkamiausių sprendimų kelti Anykščių miesto ekonominę ir socialinę gerovę.  Skatinti ir palaikyti vietines žmonių iniciatyvas verslo, gamtos apsaugos, švietimo, kultūros, socialinės paramos ir kitose srityse. Siekinat šių tikslų įgyvendinimo buvo parengta Anykščių miesto 2016-2020 m. vietos plėtros strategija (toliau - strategija), kuri patvirtinta LR vidaus reikalų ministro 2016 m. liepos 20 d. įsakymu Nr.IV-505.
Siekiant savalaikio ir sėkmingo strategijos įgyvendinimo būtina užtikrinti strategijos vykdymą ir  administravimą.  Projekto rezultatas -  sėkmingai įgyvendinta Anykščių miesto 2016-2020 m. vietos plėtros strategija. Projekte numatyta AMVVG strategijos įgyvendinimo stebėsena, strategijos atnaujimo procesų eiga. AMVVG valdymo organų narių, darbuotojų ir Anykščių bendruomenės narių, kurie teiks projektus ir juos įgyvendins, kompetencijų  stiprinimas. Anykščių bendruomenės informavimas apie strategijos įgyvendinimo eigą, pasiektus rezultatus ir informacijos susijusios su AMVVG veiklų vykdymo eiga. AMVVG veikla yra paremta partnerystės principu, leidžiančiu mobilizuoti skirtingų sričių partnerių (bendruomeninės organizacijos ir (ar) kitos nevyriausybinės organizacijos, asocijuotos verslo struktūros ir (ar) įmonės ir savivaldybės taryba) žinias bei įgūdžius, todėl ir atrenkant veiksmų ir juos įgyvendinančių projektų vykdytojus, bus laikomasi šio principo. AMVVG vietos plėtros strategijos įgyvendinimo stebėsenos uždaviniai ir siektini rezultatai:
1. kaupti ir sisteminti informaciją apie planuotus ir pasiektus rezultatus;
2. periodiškai rengti vietos plėtros strategijos įgyvendinimo stebėsenos ataskaitas.


Mechanikos, Elektronikos ir Transporto inžinerijos fakultetų laboratorijų korpuso statyba

Vilniaus Gedimino technikos universitetas

Vilniaus Gedimino technikos universiteto (toliau - VGTU) Elektronikos, Mechanikos ir Transporto inžinerijos fakultetai (toliau - fakultetai) yra įsikūrę ir funkcionuoja pastatuose, kurie yra stipriai nusidėvėję, juose ne visada užtikrinamos kokybiškos mokslinių tyrimų, eksperimentinės plėtros ir inovacijų (toliau – MTEPI) veiklos sąlygos. Prasta patalpų būklė riboja efektyvų visos turimos įrangos panaudojimą bei naujos įsigijimą. Bendros fakultetų mokslinės bazės nebuvimas nesudaro prielaidų tinkamam mokslininkų bendradarbiavimui, aktyvesniam pedagogų įsitraukimui į giminingų fakultetų vykdomas mokslinių tyrimų ir eksperimentinės plėtros (toliau – MTEP) veiklas. Tai stabdo mokslinių tyrimų ir studijų tarpkryptiškumo didinimą ir neužtikrina geresnio rengiamų specialistų atitikimo rinkos poreikiams. Be to, VGTU Elektronikos fakultetas įsikūręs Naugarduko gatvėje, Mechanikos fakultetas – J. Basanavičiaus gatvėje, o Transporto inžinerijos fakultetas išdėstytas dviejose vietose: Plytinės ir J. Basanavičiaus gatvėse. Pastatų išdėstymas skirtingose vietose apsunkina studijų proceso organizavimą bei mokslininkų bendradarbiavimą, vykdant MTEPI veiklas, gaištamas laikas ir patiriamos sąnaudos, keliaujant iš vienų rūmų į kitus.Siekiant gerinti MTEPI bazės kokybę, užtikrinti efektyvų jau turimos ir planuojamos įsigyti įrangos panaudojimą numatoma atnaujinti fakultetų MTEPI bazę koncentruojant laboratorijas VGTU Saulėtekio studentų miestelyje. Įgyvendinant projektą numatoma pastatyti bendrą trijų minėtų fakultetų laboratorijas jungiantį laboratorijų korpusą, kuriame būtų koncentruotas trijų fakultetų MTEPI potencialas.


UAB „Vittamed“ produkcijos sertifikavimas eksporto rinkoms

Šiuo projektu UAB „VITTAMED“ siekia sertifikuoti inovatyvius neuro-diagnostikos produktus didžiausiosioms pasaulio rinkoms ir taip padidinti produktų eksportą tikslinėse rinkose. Aukštųjų medicinos technologijų eksportas ir didėjančios pajamos turės apčiuopiamos teigiamos įtakos visam medicinos bei biotechnologijų sektoriui Lietuvoje - atsivėrusios naujos galimybės bei kontaktų tinklai stiprins Lietuvos verslo ir mokslo bendradarbiavimą tarptautiniu mastu, skatins eksporto plėtrą bei naujų produktų kūrimą. Taip šis projektas tieisogiai prisidės prie „Ekonomikos augimo veiksmų programos“ 2 prioriteto tikslų ir uždavinių pasiekimo.


Jonavos rajono socialinių paslaugų centras

Projekto tikslas - mažinti smurto artimoje aplinkoje, prekybos žmonėmis ar kitokių nusikaltimų asmeniui  aukų ir jų šeimos narių socialinę atskirtį, teikiant jiems kokybiškas kompleksines paslaugas. Suvienyti ir sustiprinti Jonavos miesto socialinės srities specialistų bei kitų  institucijų atstovų jėgas į vieną bendradarbiavimo ir informacijos sklaidos tinklą, kuris veiks pagal pritaikytą, konkrečiai Jonavos mieste veikiantiems šioje srityje specialistams, algoritmą. Projektą "Kompleksinių paslaugų asmenims, patyrusiems socialinę atskirtį,  teikimas - sėkmingos integracijos garantas" Jonavos r. socialinių paslaugų centras įgyvendins kartu su partneriu VšĮ Vaikų ir jaunimo visapusiško lavinimo centras. Projekto vykdytojas ir partneris, dėka adaptuoto procesinio psichoterapijos ir psichosocialinės reabilitacijos metodo ir taikomos sensorinės įrangos, padės projekto dalyviams perdirbti smurto sąlygotos psichologinės traumos padarinius, geriau suvokti save, savo jausmus ir elgesį bei paskaitins adaptyvujį projekto dalyvių funkcionavimą. Projektas bus įgyvendinamas Jonavos mieste. Projekto tikslinė grupė - smurto artimoje aplinkoje, prekybos žmonėmis ar kitokių nusikaltimų asmeniui aukos ir jų šeimos nariai. Projekto įgyvendinimo laikotarpiu pagalba bus suteikta - 15 asmenų. Projekto dalyviai dalyvaus specialiuose mokymuose, skirtose trauminėds patirties perdirbimui. Projektinės veiklos rėmuose  bus suvieniti įvairių suinteresuotų įstaigų specialistai, kurie sudarys bendradarbiavimo ir informacijos sklaidos tinklą, veikianti pagal ptitaikytą, konkrečiai Jonavos mieste dirbantiems specialistams šioje srityje, algoritmą. Projektui viešinti numatomi straipsniai, plakatai ir informacija soc. tinkluose.


Inovatyvios kompleksinės energijos resursų modeliavimo sistemos pramonės įmonėms sukūrimas

UAB „Energy Advice“ projekto tikslas – sukurti išmaniąją energijos resursų modeliavimo programą, skirtą kompleksiškai modeliuoti ir optimizuoti įmonės energijos vartojimo procesus, skirtingais gamybos našumo momentais. Sukurtos programos vartotojai - pramonės įmonės, inžinieriai, energetinio efektyvumo sprendimus siūlančios konsultacinės įmonės. Produktas leis inžinieriniam personalui įvertinti naudojamų resursų apimtis ir mažinimo potencialą nekeičiant gamybos apimčių – taip bus sumažintas energetinių išteklių naudojimas, pagaminant tą patį produkcijos kiekį. Po projekto įgyvendinimo MTEP veiklos bus tęsiamos, tobulinant projekto metu sukurtą išmaniąją energijos resursų modeliavimo programą bei kuriant naujus produktus.


Siekiant gerinti kraujotakos sistemos ligų gydymo paslaugų prieinamumą ir kokybę tikslinių teritorijų gyventojams, diegiant pažangias, mažiau invazines šiuolaikines širdies ir krūtinės chirurgijai pritaikytas gydymo technologijas, inicijuojamas projektas „Hibridinės operacinės, skirtos širdies ir krūtinės operacijoms, įrengimas VULSK“. Projekto įgyvendinimo metu numatoma VšĮ Vilniaus universiteto ligoninės Santaros klinikų Širdies ir krūtinės chirurgijos centre įrengti Hibridinę operacinę (kapitalinis patalpų remontas, medicininės įrangos įsigijimas), kuri būtų pritaikyta tiek atviroms operacijoms, tiek minimaliai invazinėms bei perkateterinėms procedūroms, kas sudarys sąlygas pagerinti teikiamų paslaugų kokybę apie 314 pacientų.


Dalinis palūkanų kompensavimas

Paskolų ir lizingo sandorių dalinis palūkanų kompensavimas toms MVĮ, kurios yra gavusios finansavimą per bet kurią skolinę veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.1 investicinio prioriteto „Verslumo, ypač sudarant palankesnes sąlygas pritaikyti naujas idėjas ekonominei veiklai, ir naujų įmonių, įskaitant verslo inkubatorius, steigimo skatinimas“ 3.1.1 konkretaus uždavinio „Padidinti verslumo lygį“ finansinę priemonę Nr. 03.1.1-FM-F-817 „Verslumas FP“.Garantuotų UAB „Investicijų ir verslo garantijos“ (toliau – INVEGA) individualiomis garantijomis paskolų ir lizingo sandorių bei negarantuotų investicinių paskolų ir (lizingo) sandorių dalinis palūkanų kompensavimas toms MVĮ, kurios yra gavusios finansavimą iš finansų įstaigos nuosavų, valstybės biudžeto lėšų ir (arba)Dalinis palūkanų kompensavimas MVĮ. Garantuotų INVEGOS individualiomis garantijomis ir INVEGOS negarantuotų paskolų palūkanų dalinis kompensavimas toms MVĮ, kurios yra gavusios finansavimą pagal veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3 investicinio prioriteto „MVĮ gebėjimų augti regioninėse, nacionalinėse ir tarptautinėse rinkose ir inovacijų diegimo procesuose rėmimas“ 3.3.1 konkretaus uždavinį „Padidinti MVĮ produktyvumą“ ES struktūrinių fondų lėšomis finansuojamą skolinę finansinę priemonę; ir (arba)Investicinių paskolų lizingo sandorių, skirtų įrangai ir technologijoms (technologiniams sprendimams), įgalinančioms didinti įmonių energijos vartojimo efektyvumą, diegti, dalinis palūkanų kompensavimas pramonės įmonėms.


Skuodo MVVG vietos plėtros 2016–2022 metų strategijos įgyvendinimo administravimas

Skuodo miesto vietos plėtros 2016–2022 metų strategijos įgyvendinimui yra skirta 846 tūkst. Eur parama. Bendra Strategijos įgyvendinimo vertė, įskaitant Skuodo rajono savivaldybės indėlį ir SMVVG indėlį, yra 919,9 tūkst. Eur. Startegijoje yra numatyti du prioritetai – gyventojų verslumo  ugdymas ir gyventojų socialinės atskirties mažinimas. 77 proc. visų lėšų skirta gyventojų verslumo gebėjimų ugdymui. Verslumo gebėjimus ugdyti planuojama gerinant Skuodo miesto gyventojų įsidarbinimo galimybes ir įsidarbinimui reikalingus gebėjimus bei plėtojant neformalias verslumą skatinančias iniciatyvas. Socialinę atskirti mažinti planuojama didinant socialinių, sociokultūrinių paslaugų pasiūlą, kokybę ir prieinamumą.
Šio projekto tikslas –  sudaryti palankias sąlygas Skuodo miesto vietos plėtros 2016–2022 m. strategijos įgyvendinimui. Planuojamos proejkto veiklos – Strategijos įgyvendinimo administravimui reikalingų procedūrų reglamentavimas, pareikšjėų ir projektų vykdytojų mokymas ir konsultavimas, pateiktų paraiškų vertinimas, strategijos įgyvendinimo stebėsena ir vertinimas, Strategijos ir projekto veiklų viešinimas.
Laukiamas rezultatas – sėkmingai įgyvendinta Skuodo miesto vietos plėtros 2016–2022 m. strategija.


Paslaugų ir asmenų aptarnavimo kokybės gerinimas Kauno miesto savivaldybėje (I dalis)

Kauno miesto savivaldybės administracija ir Kauno miesto savivaldybės V. Kudirkos viešoji biblioteka šiuo metu teikia daugiau kaip 250 paslaugų fiziniams ir juridiniams asmenims įvairiose srityse. Nuo šių paslaugų suteikimo kokybės ir greičio priklauso miestiečių gyvenimo kokybė, verslo sąlygos mieste, asmenų pasitenkinimas ir pasitikėjimas Kauno miesto savivaldybės administracija bei visu viešuoju sektoriumi.  Įgyvendinant projektą siekiama didinti visuomenės pasitenkinimą Kauno miesto savivaldybės administracijos ir Kauno m. sav. V. Kudirkos viešosios bibliotekos teikiamomis paslaugomis ir asmenų aptarnavimu, Kauno miesto savivaldybėje įgyvendinant paslaugų teikimo ir/ar asmenų aptarnavimo kokybei gerinti skirtas priemones. Projekto metu bus atliekami tyrimai, kurių metu siekiama išanalizuoti numatytų paslaugų teikimo ir asmenų aptarnavimo funkcijų atlikimo procedūras (procesus) (tarpinstitucinius ir vidinius institucijos procesus) ir įvertinti poreikį jas optimizuoti (supaprastinti) ir (ar) pertvarkyti (iš esmės pakeisti) (t. y. atsisakyti besidubliuojančių, persidengiančių, pasikartojančių, perteklinių proceso veiksmų, vykdyti vieno langelio principo įgyvendinimui užtikrinti reikalingus veiksmus, pakeisti organizacinę paslaugos teikimo struktūrą ir pan.), siekiant sutrumpinti šių paslaugų teikimo ir asmenų aptarnavimo procedūrų (procesų) laiką, sumažinti paslaugų gavėjų ir teikėjų patiriamus kaštus ir (ar) kitus paslaugų teikimo ir (ar) asmenų aptarnavimo kokybės parametrus. Atsižvelgiant į tyrimų rezultatus bus gerinami procesai, kuriuos tikslinga gerinti taikant teisinio reglamentavimo pakeitimus bei rengiamos rekomendacijos dėl procesų, kuriuos tikslinga gerinti taikant Informacinių sistemų kūrimą, atnaujinimą, įsigijimą, įrangos įsigijimą ar atnaujinimą ir/ar kitomis priemonėmis.


Jašiūnų lopšelio-darželio „Žilvitis“ ugdymo aplinkos modernizavimas

Šalčininkų rajono savivaldybės administracija

Projektu siekiama pagerinti Jašiūnų lopšelio-darželio „Žilvitis“ ugdymo paslaugų kokybę, užtikrinti higienos normas atitinkančias ikimokyklinio ir priešmokyklinio ugdymo sąlygas bei geresnį paslaugų prieinamumą miestelio gyventojams.    Įgyvendinant projektą bus modernizuojama vaikų ugdymo erdvė: dviejų grupių patalpos bus pertvarkytos į keturias grupes, perplanuotos patalpos, bus įrengti du papildomi san. mazgai, rūbinė, atliktas vidaus patalpų remontas. Įgyvendinus projektą bus sukurtos naujos ikimokyklinio ir priešmokyklinio ugdymo vietos, atnaujinta infrastruktūra bei ikimokyklinės bei priešmokyklinės ugdymo grupės. Modernizuojant darželio vidaus edukacines erdves numatomas ne tik pastato fizinių savybių gerinimas, bet ir esminė ugdymui skirtų erdvių  pertvarka, pritaikant jas šiuolaikinių ikimokyklinio ir priešmokyklinio ugdymo programų vykdymui.


Švietimo valdymo informacinės sistemos ir registrų ,skirtų mokslui ir studijoms, plėtojimas

Švietimo valdymo informacinės sistemos (toliau – ŠVIS) tikslas – informacinių technologijų priemonėmis centralizuotai valdyti bei teikti duomenis ir informaciją, reikalingą švietimo subjektams analizuoti ir vertinti Lietuvos gyventojų užimtumo ir švietimo būklę įvairiais aspektais, pagrįstiems sprendimams priimti ir švietimo kokybę laiduojančiam valdymui vykdyti. Tačiau šiuo metu ŠVIS trūksta duomenų ir priemonių nacionalinės žmogiškųjų išteklių stebėsenos įgyvendinimui, nerealizuotos ŠVIS integracijos su žmogiškųjų išteklių stebėsenai duomenis teikiančiomis sistemomis, žmogiškųjų išteklių stebėsenos duomenų surinkimo procesas yra sudėtingas ir reikalauja daug žmogiškųjų išteklių. Keliami du pagrindiniai projekto uždaviniai: (1) modernizuoti ŠVIS, parengiant dokumentacijos atnaujinimą, sukuriant integraciją su kitomis IS ir registrais, vykdant ŠVIS atnaujinimo darbus, sukuriant viešąsias ir administracines paslaugas bei atnaujinant ŠVIS infrastruktūrą, (2) atnaujinti studentų, pedagogų registrą bei diplomų ir atestatų registrus, skirtus mokslui ir studijoms. Projekto tikslinės grupės – projekto vykdytojo ir naudos gavėjų. Pagrindiniai projekto vykdytojo poreikiai susideda iš efektyvesnių priemonių naudojimo, atliekant žmogiškųjų išteklių stebėseną ir plėtojant aukštojo mokslo stebėseną. Naudos gavėjų poreikiai apima tikslesnių duomenų, reikalingų švietimo kokybę laiduojančių veiklų atlikimui, gavimą ir analizę, Lietuvos gyventojų užimtumo analizavimą ir vertinimą, ateities tendencijų prognozavimą, duomenimis pagrįstų sprendimų priėmimą.